
	注讜拽讘讬谉. 讗讜专讘讬谉: 诪讛讗讬 讙讬住讗 讜诪讛讗讬 讙讬住讗 讚诪专讞拽讬. 讞讘专讜谉 讜拽讚砖 专讞讜拽讜转 诪讙讘讜诇讬 讛讗专抓. 砖谞讬 专讘讬注讬 讛讗专抓 讜讛讛讜专讙 讘住讜祝 讛讙讘讜诇 爪专讬讱 诇谞讜住 专讘讬注 讛讗专抓: 讜诪''砖 诪爪讬注讗讬 讚诪拽专讘讬. 讛讛讜专讙 讘讬谉 讞讘专讜谉 诇砖讻诐 讜讘讬谉 砖讻诐 诇拽讚砖 拽专讜讘 诇诪拽诇讟 诪讬讻谉 讜诪讬讻谉: 讘讬谉 诇讚注转 讘讬谉 砖诇讗 诇讚注转. 讘讬谉 砖讘专讞 砖诐 诇讚注转 拽诇讬讟讛 讘讬谉 [砖诇讗] 讘专讞 砖诐 (砖诇讗) 诇讚注转 [拽诇讬讟讛] 砖诇讗 讛讬讛 讬讜讚注 砖讛讬讗 拽讜诇讟转: 驻专讜讜讚讛讗. 讻驻专讬诐 讜讞爪专讬诐 讛住诪讜讻讜转 诇讛 讜谞拽专讗讜转 注诇 砖诪讛 谞转谞讜 诇讻诇讘: 讜注专讬 诪讘爪专. 讻专讻讬诐 讙讚讜诇讬诐 砖讛讬讜 讘谞讞诇转 谞驻转诇讬 讛爪讚讬诐 爪专 讜讙讜': 注专讬诐 讛诇诇讜. 注专讬 诪拽诇讟: 讟讬专讬谉 拽讟谞讬诐. 诇驻讬 砖讗讬谉 诪讝讜谞讜转 诪爪讜讬讬谉 砖诐: 讜诇讗 讻专讻讬诐 讙讚讜诇讬诐. 砖讛讻诇 谞拽讘爪讬诐 砖诐 转诪讬讚 讜讬讛讗 专讙诇 讙讜讗诇 讛讚诐 诪爪讜讬讛 砖诐 讜讬讗专讜讘 诇讜: 讻讙讜谉 住诇讬拽讜诐. 注讬专 诪讘爪专 讜讬砖 讻驻专 住诪讜讱 讛谞拽专讗 讗拽专讗 讚住诇讬拽讜诐 讻讱 拽讚砖 讛注讬专 诪讘爪专 讜注讬专 讘讬谞讜谞讬 住诪讜讻讛 诇讛 讛谞拽专讗转 注诇 砖诪讛: 讜讗诐 讗讬谉 砖诐 诪讬诐. 讻砖谞驻诇讜 讘讙讜专诇 讘讬诪讬 讬讛讜砖注 诇诇讜讬诐 讛讘讬讗讜 诇讛诐 讗诪讜转 诪讬诐 讗讞专讬 讻谉 诪谉 讛谞讛专讜转 讛专讞讜拽讬诐: 讘诪拽讜诐 砖讜讜拽讬诐. 砖讬诪爪讗讜 诪讝讜谞讜转 诇拽谞讜转: 讘诪拽讜诐 讗讜讻诇讜住讬谉. 砖讬讛讜 讻驻专讬诐 讜讬讬砖讜讘 住诪讜讻讬诐 诇讛诐 砖诇讗 讬讘讜讗讜 讙讜讗诇讬 讛讚诐 诪专讜讘讬诐 注诇 讛注讬专 讘讞讬诇: 讻诇讬 讝讬讬谉. 砖诇讗 讬拽谞讛 讙讜讗诇 讛讚诐 砖诐 讝讬讬谉 讜讬讛专讜讙 砖讗诐 讬讘讬讗 讻诇讬 讝讬讬谉 诪诪拽讜诪讜 讬专讙讬砖讜 讘讜: 讜讻诇讬 诪爪讜讚讛. 讗祝 讘讛诐 讛讜专讙讬谉 讞讬讜转: 诪讗讬 拽专讗. 讚诪转拽谞讬谞谉 诇讛讜 诇专讜爪讞讬谉 讚讘专 砖爪专讬讻讬谉 . 诇讜: 诇转诇诪讬讚 砖讗讬谞讜 讛讙讜谉. 砖诇讗 讬讘讬讗讜讛讜 注讜谞讜转讬讜 诇讬讚讬 讛专讬讙讛 讘砖讜讙讙 讜讬讙诇讛 讚讗诪专讬' 诇拽诪谉 (注诪讜讚 讘) 砖讗讬谞讜 诪爪讜讬 讗诇讗 讘专砖注讬诐: 诇讬诪谞讜转 讘讛爪诇讛 转讞诇讛. 砖驻转讞 讛讻转讜讘 讘讜 讘注专讬 诪拽诇讟 转讞诇讛: 讛讝专讞 砖诪砖 诇专讜爪讞讬诐. 诇讛讻讬谉 诇讛诐 讞讬讜转诐 讻讙讜谉 讛谞讱 诪讬诇讬 讚诇注讬诇: 讛讝专讞转 砖诪砖 诇专讜爪讞讬诐. 讘讛讘讚诇讛 讝讜 讜讬驻讛 注砖讬转: 诇诇诪讚 讘讛诪讜谉. 诇讚专讜砖 讘专讘讬诐: 砖讻诇 转讘讜讗讛 砖诇讜. 砖讘拽讬 讘诪拽专讗 讘诪砖谞讛 讜讘讛诇讻讜转 讜讘讗讙讚讜转: 讜专讘谞谉 讜讗讬转讬诪讗 专讘 诪专讬 讗诪专讬 诪讬 讗讜讛讘 讘讛诪讜谉 讜讙讜' 讛讗讜讛讘 转''讞 诇讜 转讘讜讗讛. 讛转讜专讛 诪讞讝专转 注诇讬讜 讜注诇 讝专注讜 讻讚讗诪专讬谞谉 讘注诇诪讗 (砖讘转 讚祝 讻讙:) 讛讗讬 诪讗谉 讚专讞讬诐 专讘谞谉 讛讜讬讬谉 诇讬讛 讘谞讬谉 专讘谞谉: [讬讛讘讜 专讘谞谉 注讬谞讬讬讛讜 讘专讘讛. 砖讛讬讛 讗讜讛讘 转诇诪讬讚讬 讞讻诪讬诐 讘讬讜转专 讜讛讬讜 诇讜 讘谞讬诐 转''讞]: 专讘 讗砖讬 讗诪专 讻讜'. 讘讚专讘 讗砖讬 讙专住讬' 诇诇诪讜讚 讘讚专讘讬谞讗 讙专住讬' 诇诇诪讚: 诇诇诪讚 讘讛诪讜谉. 注诐 讞讘专讬诐 专讘讬诐: 谞讜讗诇讜 砖专讬 爪讜注谉. 谞砖讗讜 砖专讬 谞讜祝. 讗诇诪讗 讛谞讜讗诇 谞砖讗 诇讞讟讜讗: 诇诇诪讚 讘讛诪讜谉. 诪专讘讛 转诇诪讬讚讬诐: 诇讜 转讘讜讗讛. 诇驻讬 砖注诇 讬讚讬讛诐 讬专讘讛 讛驻诇驻讜诇 讜谞讜转谉 诇讘 诇转专抓 拽讜砖讬讜转讬讛诐: 讘砖注专讬讱. 讘砖讘讬诇 砖注专讬讱: 诪讗诇祝 注讜诇讜转 讻讜'. 诪拽专讗 讻转讜讘 讗诇祝 注讜诇讜转 讬注诇讛 砖诇诪讛 讜讙讜' (诪诇讻讬诐 讗 讙):





转讜住驻讜转





	讗讬谉 转讜住' 注诇 注诪讜讚 讝讛





专讘讬谞讜 讞谞谞讗诇

讗诪专 讗讘讬讬 讘讙诇注讚 砖讻讬讞讬 专爪讞谞讬诐 砖谞讗诪专 讙诇注讚 拽专讬转 驻讜注诇讬 讗讜谉 注拽讜讘讛 诪讚诐. 



讗"专 讗诇注讝专 砖讛讬讜 注讜拽讘讬诐 诇讛专讜讙 谞驻砖讜转. 



讜讘砖讻诐 谞诪讬 砖讻讬讞讬 专爪讞谞讬诐 砖谞讗诪专 讚专讱 讬专爪讞讜 砖讻诪讛. 讞讘专 讻讛谞讬诐 砖讛讬讜 诪转讞讘专讬诐 讙讚讜讚讬诐 诇讛专讜讙 讻讞讘讜专转 讻讛谞讬诐 注诇 讛讙专谞讜转 讘讞讬诇讜拽 转专讜诪讛. 讜讗住讬拽' 讗诇讜 砖砖 注专讬 诪拽诇讟 拽讜诇讟讜转 诇讚注转 讜砖诇讗 诇讚注转 讜讛讗讬 讚讻转讬讘 讜注诇讬讛诐 转转谞讜 讗专讘注讬诐 讜砖转讬诐 注讬专 讗讬谞谉 拽讜诇讟讜转 讗诇讗 诇讚注转. 



讞讘专讜谉 讛讬转讛 注讬专 诪拽诇讟 讜砖讚讛 讛注讬专 讜讞爪专讬讛 谞转谞讜 诇讻诇讘. 



讜拽讚砖 注讬专 诪拽诇讟 讛讜讗讬 讜讛讻转讬讘 讜注专讬 诪讘爪专 讛爪讚讬诐 爪专 讜讞诪转 专拽转 讜讻谞专转 [讜讙讜'] 讜拽讚砖 讜讗讚专注讬. 讜砖谞讬谞谉 转专转讬 拽讚砖 讛讜讜. 



讜讗讬谉 注讜砖讬谉 讘注专讬 诪拽诇讟 讚讘专讬诐 砖讙讜专诪讬谉 诇讛讬讜转 专讙诇讜 砖诇 讙讜讗诇 讛讚诐 诪爪讜讬讛 砖诐. 



转谞讗 转诇诪讬讚 砖讙诇讛 诪讙诇讬谉 专讘讜 注诪讜 砖谞讗诪专 讜讞讬 注讘讬讚 诇讬讛 诪讬讚讬 讚转讬讛讜讬 诇讬讛 讞讬讜转讗. 讗"专 讝讬专讗 诪讬讻谉 砖诇讗 讬砖谞讛 讗讚诐 诇转诇诪讬讚 砖讗讬谞讜 讛讙讜谉. 



讗"专 讬讜讞谞谉 讛专讘 砖讙诇讛 诪讙诇讬谉 讬砖讬讘转讜 注诪讜. 讗讬谞讬 砖专讘 讙讜诇讛 讜讛讗诪专 专' 讬讜讞谞谉 诪谞讬谉 诇讚讘专讬 转讜专讛 砖拽讜诇讟讬谉 砖谞讗诪专 讗转 讘爪专 讘诪讚讘专 讜讻转讬讘 讜讝讗转 讛转讜专讛. 



讜驻专拽讬谞谉 拽讜诇讟讬谉 诪诪诇讗讱 讛诪讜转 讘注讚谞讗 讚注住拽 讘讛 讻讚专讘 讞住讚讗 讚讛讜讛 讙专讬住 讬转讬讘 讘讘讬 专讘 讜诇讗 讛讜讛 讬讻讜诇 砖诇讬讞讗 诇诪讬拽专讘 讙讘讬讛 讚诇讗 讛讜讛 砖转讬拽 驻讜诪讬讛 诪讙专住讗. 住诇讬拽 讬转讬讘 讗讗专讝讗 讚讘讬 专讘 驻拽注 讗专讝讗 讜砖转讬拽 讜讬讻讬诇 诇讬讛:




讗讜讛讘 讻住祝 诇讗 讬砖讘注 讻住祝 讝讛 诪专注"讛 砖讛讬讛 讗讜讛讘 讛诪爪讜转 讜诇讗 讛讬讛 砖讘注 诪讛谉. 讜诪讬 讗讜讛讘 讘讛诪讜谉 诇讗 转讘讬讗讛. 



诇诪讬 谞讗讛 诇讛诇谉 讘讛诪讜谉 诪讬 砖讻诇 转讘讜讗讛 砖诇讜 讜讛讬讬谞讜 讚讗"专 讗诇注讝专 诪讬 讬诪诇诇 讙讘讜专讜转 讛' 讬砖诪讬注 讻诇 转讛诇转讜 诇诪讬 谞讗讛 诇诪诇诇 讙讘讜专讜转 讛' 诪讬 砖讬讻讜诇 诇讛砖诪讬注 讻诇 转讛诇转讜. 



讬讛讘讜 讘讬讛 专讘谞谉 注讬谞讬讬讛讜 讘专讘讛 讘专讬讛 讚专讘讗 :
讬专讜砖诇诪讬 (住讜祝 驻讬专拽讬谉) 讛' 讚讘专讬诐 讛讬讛 讛讘讬转 讛讗讞专讜谉 讞住专 诪谉 讛专讗砖讜谉 砖谞讗诪专 讜讗讻讘讚. 讛' 讞住专. 讗诇讜 讛' 讚讘专讬诐 砖讛讬讛 讛讘讬转 讛讗讞专讜谉 讞住专 诪谉 讛专讗砖讜谉. 讜讗诇讜 讛谉. 



讗砖. 讜讗专讜谉. 讜讗讜专讬诐 讜转讜诪讬诐. 讜砖诪谉 讛诪砖讞讛. 讜专讜讞 讛拽讚砖. 讗诪专 讗讘讬讬 转"讞 爪专讬讱 诇驻专住诐 注爪诪讜. 讛讬讱 讘专 谞砖 讚讞讻诐 讞讚讗 诪讻讬诇讗 讜讗讝诇 诇讗转专 讜讗讬谞讜谉 诪讜拽专讬谉 诇讬讛 讚讛讜讗 讞讻诐 转专转讬 诪讻讬诇讬 爪专讬讱 诇诪讬诪专 诇讜谉 讞讚讗 诪讻讬诇讗 讗谞讗 讞讻讬诐:




专讘 讗砖讬 讗诪专 讻诇 讗讜讛讘 诇诇诪讜讚 讘讛诪讜谉 (诇讗) [诇讜] 转讘讜讗讛. 讻专讘讬 讬讜住讬 讘专 讞谞讬谞讗 讚讗诪专 讞专讘 (注诇) [讗诇] 讛讘讚讬诐 讜讙讜讗诇讜. 讞专讘 注诇 爪讜讗专讬 转"讞 砖讬讜砖讘讬谉 讜注讜住拽讬谉 讘转讜专讛 讘讚 讘讘讚 讜诇讗 注讜讚 讻讜'. 



专讘讬谞讗 讗诪专 讻诇 (讛讗讜诪专) [讛讗讜讛讘] 诇诇诪讚 讘讛诪讜谉 (诇讗) [诇讜] 转讘讜讗讛. 讜讛讬讬谞讜 讚讗诪专 专讘讬 讛专讘讛 转讜专讛 诇诪讚转讬 诪专讘讜转讬 讜诪讞讘专讬 讬讜转专 诪讛谉 讜诪转诇诪讬讚讬 讬讜转专 诪讻讜诇谉:




注讜诪讚讜转 讛讬讜 专讙诇讬谞讜 讘砖注专讬讱 讬专讜砖诇讬诐 诪讬 讙专诐 诇讛讬讜转 注讜诪讚讜转 专讙诇讬谞讜 讘诪诇讞诪讛 砖注专讬 讬专讜砖诇讬诐 砖讛讬讜 诪爪讜讬讬谞讬诐 讘讛诇讻讛.





讛诪讗讬专讬

讗专讘注讬诐 讜砖转讬诐 注讬专 砖讘讗讜 诇讞诇拽 讛诇讜讬讬诐 注诇 讗讜转谉 讛砖砖 砖讛讜讘讚诇讜 讻诇谉 拽讜诇讟讜转 砖谞讗诪专 讜注诇讬讛诐 专"诇 诪诇讘讚 讗讜转谉 讛砖砖 转转谞讜 诇诇讜讬讬诐 讗专讘注讬诐 讜砖转讬诐 讻诇 讛注专讬诐 讗砖专 讛转谞讜 诇诇讜讬诐 讗专讘注讬诐 讜砖诪谞讛 注讬专 讛讜拽砖讜 讻诇谉 讝讜 诇讝讜 诇拽诇讬讟讛 讗"讻 诪讛 讛驻专砖 讘讬谉 讛砖砖 砖讛讜讘讚诇讜 诇讗讜转谉 讗专讘注讬诐 讜砖转讬诐 砖讗讜转谉 砖讛讜讘讚诇讜 讜谞转讬讞讚讜 诇讻讱 拽讜诇讟讜转 讗驻讬' 砖诇讗 诇讚注转 专"诇 砖谞讻谞住 砖诐 讘诪拽专讛 砖诇讗 讘讻讜谞转 拽诇讬讟讛 讗讜 砖讛讜讗 住讘讜专 砖讛讬讗 注讬专 讗讞专转 讜砖讗专 注专讬 讛诇讜讬诐 讗讬谉 拽讜诇讟讜转 讗讗"讻 谞讻谞住 砖诐 诇讚注转 拽诇讬讟讛 讜讬砖 讘讬谞讬讛诐 注讜讚 讛驻专砖 讗讞专 讬转讘讗专 诇诪讟讛 讜讛讜讗 砖讘砖砖 注专讬诐 诇讗 讛讬讛 讛专讜爪讞 爪专讬讱 诇讛注诇讜转 砖讻专 诇讚讬专转讜 讜讘砖讗专 讛注专讬诐 诪注诇讛 砖讻专:



注专讬诐 讛诇诇讜 专"诇 注专讬 诪拽诇讟 讗讬谉 注讜砖讬谉 讗讜转谉 注讬讬专讜转 拽讟谞讜转 诪驻谞讬 砖讗讬谉 诪讝讜谉 诪爪讜讬 砖诐 讜讬住讻谉 讝讛 讘注爪诪讜 诇爪讗转 讜诇讗 讻专讻讬诐 讙讚讜诇讬诐 砖讬讛讜 砖讬讬专讜转 砖诪诪拽讜诐 讗讞专 专讙讬诇讜转 诇讘讗 砖诐 砖诪讗 讬讘讗 砖诐 讙讜讗诇 讛讚诐 讘讛讘诇注 砖讬讬专讜转 讜讬讛专讙谞讜 讗诇讗 注讬讬专讜转 讘讬谞讜谞讬讜转 讜讗讬谉 诪讜砖讬讘讬谉 讗讜转谉 讗诇讗 讘诪拽讜诐 砖讜讜拽讬诐 砖讬讛讜 诪讝讜谞讜转讬讛诐 诪爪讜讬讬谉 诇讬拽讞 讜讻谉 讗讬谉 诪讜砖讬讘讬谉 讗讜转谉 讗诇讗 讘诪拽讜诐 诪讬诐 讜讗诐 诇讗 讛讬讛 砖诐 诪讬诐 讘砖注转 讞诇讜拽 讛讗专抓 讛讬讜 诪讘讬讗讬诐 砖诐 讗诪转 讛诪讬诐 诪谉 讛谞讛专讜转 讜讻谉 讛讚讬谉 讗诐 讛讬讛 砖诐 诪讬诐 讜谞转讬讘砖 讛诪拽讜诐 砖诪砖讬讘讬谉 砖诐 讗诪转 讛诪讬诐 诪谉 讛谞讛专讜转 讜讗讬谉 诪讜砖讬讘讬谉 讗讜转诐 讗诇讗 讘诪拽讜诐 讗讻诇讜住讬谉 专"诇 讙讘讜专讬 讞讬诇 诇砖诪讜专 讛注讬专 砖诪讗 讬讘讗讜 讛专讘讛 讙讜讗诇讬 讚诐 讘讞讬诇 讜讗诐 谞转诪注讟讜 讗讻诇讜住讬讛谉 诪讜住讬驻讬谉 注诇讬讛谉 讜讗诐 谞转诪注讟讜 讚讬讜专讬讛谉 讜讛诐 讛诪讜谉 砖讗专 讛注诐 诪讻谞讬住讬谉 诇转讜讻讛 讻讛谞讬诐 诇讜讬讬诐 讜讬砖专讗诇讬诐 讜专砖讗讬诐 诇注砖讜转 讘转讜讻谉 讘讬转 讛讘讚 讜讘讬转 讛讘爪讬专讛 讗注"驻 砖讛讜讗 讗讜诪谞讜转 砖诇 讻转驻讬诐 讜讛讚讬讜讟讜转 砖驻讙讬注转诐 诪爪讜讬讛 讜讗讬谉 讞讜砖砖讬谉 砖诪讗 讬讻讜谞讜 诇讛专讜讙 讗转 讝讛 讗讘诇 讗讬谉 驻讜专住讬谉 诇转讜讻谉 诪爪讜讚讜转 砖讘注诇讬 爪讬讚讛 诪诇讜诪讚讬 讞专讘 讛诐 讜讻诇 砖诪爪讜讚讜转 诪爪讜讬讜转 砖诐 讻诇讬 讝讬谉 诪爪讜讬讬诐 砖诐 讜砖诪讗 讬讘讗 讙讜讗诇 讛讚诐 讘讛转谞讻专讜转 讜讬拽讞 诇砖诐 讻诇讬 讝讬谉 诪驻谞讬 砖讬讚诪讛 讘注爪诪讜 砖讗诐 讬讘讗 诪诪拽讜诪讜 讘讻诇讬 讝讬谉 讬专讙讬砖讜 讘讜 讜讻谉 讗讬谉 诪驻砖讬诇讬谉 砖诐 讞讘诇讬诐 诇诪爪讜讚讜转 诪讟注诐 讝讛 讜讗讬谉 注讜砖讬谉 诇转讜讻谉 讻诇讬 讝讻讜讻讬转 讜砖讗专 讞驻爪讬诐 砖讗讬谉 诪爪讜讬讬谉 讘讻诇 诪拽讜诐 砖诪讗 讘住讘转诐 转讛讗 专讙诇 讙讜讗诇 讛讚诐 诪爪讜讬讛 诇砖诐:



转诇诪讬讚 砖讙诇讛 诇注讬专 诪拽诇讟讜 诪讙诇讬谉 专讘讜 注诪讜 砖谞讗诪专 讜讞讬 讛砖诇诐 诇讜 讞讬讜转讜 诪讻讗谉 诇专讘 砖诇讗 讬砖谞讛 诇转诇诪讬讚 砖讗讬谞讜 讛讙讜谉 讜讻谉 讛专讘 砖讙诇讛 诪讙诇讬谉 讬砖讬讘转讜 注诪讜 砖讗讬谉 诇讜 讞讬讬诐 讘诇讗 讬砖讬讘讛 诇驻讬 讚专讻讱 诇诪讚转 砖讗祝 讛专讘 砖讛专讙 讘砖讜讙讙 讙讜诇讛 讜诇讗 讗诪专讜 讚讘专讬 转讜专讛 拽讜诇讟讬谉 讗诇讗 诇拽诇讬讟讛 诪谉 讛诪讬转讛 讛讙诪讜专讛 讜讛讜讗 砖讗诪专讜 拽讜诇讟讬谉 诪诪诇讗讱 讛诪讜转 讜讻谉 诇诪讚转 砖讗讬谉 诇讜 诇讗讚诐 诇注住讜拽 讘转讜专讛 讘讬讞讬讚讬 讜讛讜讗 砖讗诪专讜 讞专讘 注诇 讛讘讚讬诐 讜谞讜讗诇讜 讞专讘 注诇 爪讜讗专谉 砖诇 转诇诪讬讚讬 讞讻诪讬诐 讛注讜住拽讬诐 讘转讜专讛 讘讬讞讬讚讬 讜讛讜讗 砖讚专砖讜 讜诪讬 讗讜讛讘 讘讛诪讜谉 诇讗 转讘讜讗讛 诪讬 砖专讜爪讛 诇诇诪讜讚 讘讛诪讜谉 讛讜讗 讝讜讻讛 诇转讘讜讗讛 讜讛讜讗 诪砖诇 注诇 专讜讘 讬讚讬注讛:



诪拽专讗 讝讛 讚专砖讜讛讜 讙诐 讻谉 注诇 驻谞讬诐 讗讞专讬诐 砖诇讗 讬拽驻讜抓 诪讬 砖讗讬谞讜 专讗讜讬 诇讚讘专 讘讚讘专讬 转讜专讛 诇驻谞讬 讙讚讜诇讬诐 诪诪谞讜 讗讗"讻 讛讜讗 砖诇诐 讜讞讻诐 讜讛讜讗 砖讗诪专讜 讜诪讬 讗讜讛讘 讘讛诪讜谉 诇讜 转讘讜讗讛 诇诪讬 谞讗讛 诇诇诪讚 讘讛诪讜谉 诪讬 砖讻诇 转讘讜讗讛 砖诇讜 讜讻谉 诪讬 讬诪诇诇 讙讘讜专转 讬"讬 诇诪讬 谞讗讛 诇诪诇诇 讙讘讜专转 讛砖诐 诇诪讬 砖讬讻讜诇 诇讛砖诪讬注 讻诇 转讛诇转讜 专"诇 讻诇 诪讛 砖讗驻砖专 诇讛砖诪讬注 诪诪谞讛 讜讻谉 讚专砖讜 砖讛讗讜讛讘 转诇诪讬讚讬 讞讻诪讬诐 讜诪讻讘讚谉 讘讬谉 砖讗专 讛注诐 诇讜 转讘讜讗讛 专"诇 砖转讜专讛 诪讞讝专转 讘讜 讜讘讝专注讜 讜讻诪讜 砖讗诪专讜 讚专讞讬诐 专讘谞谉 讛讜讜 诇讬讛 讘谞讬 专讘谞谉:



讞讘讬讘讬谉 讚讘专讬 转讜专讛 诪讻诇 砖讗专 讚讘专讬诐 讗驻讬' 诪讛拽专讘转 拽专讘谞讜转 讛讜讗 砖讗诪专 讛拽讘"讛 诇讚讜讚 讟讜讘 诇讬 讬讜诐 讘讞爪专讬讱 诪讗诇祝 讟讜讘 讬讜诐 讗讞讚 砖讗转讛 注讜住拽 讘转讜专讛 诇驻谞讬 诪讗诇祝 注讜诇讜转 砖注转讬讚 砖诇诪讛 讘谞讱 诇讛拽专讬讘 诇驻谞讬 讜讝讻讜转讛 注讜诪讚 诇讗讚诐 讬讜转专 注诇 讻诇 砖讗专 诪爪讜转 讚专砖讜 专讘讜转讬谞讜 注讜诪讚讜转 讛讬讜 专讙诇讬谞讜 讘砖注专讬讱 讬专讜砖诇讬诐 诪讛 讙专诐 诇谞讜 砖注诪讚讜 专讙诇讬谞讜 讘诪诇讞诪转 砖注专讬 讬专讜砖诇讬诐 砖讛讬讜 注讜住拽讬诐 讘讛诐 讘转讜专讛:





诪讛专砖"讗 - 讞讬讚讜砖讬 讗讙讚讜转

讗诪专  讗讘讬讬 讘砖讻诐 谞诪讬 砖讻讬讞讬 专讜爪讞讬诐 讚讻转讬讘 讜讻讜'. 诪讬讛讜 诇讗 讛讜讜 砖讻讬讞讬 讘砖讻诐 讻诪讜 讘讙诇注讚 讚讗诇"讻 讛讚专讗 拽讜砖讬讗 诇讚讜讻转讬谉 讘注讘专 讛讬专讚谉 转诇转 讜讘讗"讬 转诇转 讜拽"诇: 


砖诐  讜转讜 诇讬讻讗 讜讛讗 讻转讬讘 讜注诇讬讛诐 转转谞讜 诪"讘 注讬专 讻讜'. 拽"拽 讻讬讜谉 讚诪砖诪注 诇讬讛 讜注诇讬讛诐 转转谞讜 诇拽诇讬讟讛 讗讙讜驻讛 讚拽专讗 讛"诇 诇诪驻专讱 讛讻讬 讚讻转讬讘 砖砖 注专讬 诪拽诇讟 转讛讬讬谞讛 讜转讜 诇讬讻讗 讻讜' 讜讬"诇 讚讜讚讗讬 讬讚注 诇讞诇拽 讘讻诪讛 讚讘专讬诐 讘讬谉 讛谞讬 讜' 注专讬 诪拽诇讟 讜讘讬谉 诪"讘 讛注专讬诐 讻讚诇拽诪谉 讘住讜祝 驻专拽讬谉 诇注谞讬谉 讛注诇讗转 砖讻专 讗诇讗 讚驻专讬讱 讚讗注"讙 讚谞驻讬砖讬 专讜爪讞讬谉 讘讙诇注讚 讜砖讻诐 诇讗 讛讬讛 诇讞讜砖 诇讛谉 讻讬讜谉 讚注讜讚 诪"讘 注专讬 诪拽诇讟 讛讬讜 讜诪砖谞讬 讛诇诇讜 拽讜诇讟讜转 诇讚注转 讻讜' 讜讻讬讜谉 讚讛谞讬 诪"讘 讗讬谞谉 拽讜诇讟讜转 砖诇讗 诇讚注转 讬砖 诇讞讜砖 讘砖讻讬讞讬 专讜爪讞讬诐 讘讙诇注讚 讜砖讻诐 讜讻谉 讛讗 讚驻专讬讱 讜讞讘专讜谉 注讬专 诪拽诇讟 讛讜讗讬 讜讛讻转讬讘 讻讜' 讗讙讜驻讛 讚拽专讗 讘住驻专 讬讛讜砖注 讜讬拽讚讬砖讜 讜讙讜' 讜讗转 拽专讬转 讗专讘注 讛讬讗 讞讘专讜谉 讜讙讜' 讛"诇 诇诪驻专讱 讜讛讻转讬讘 讜讬转谞讜 诇讻诇讘 讗转 讞讘专讜谉 讜讙讜' 讜讬"诇 讚讗拽专讗 讗讬讻讗 诇诪讬诪专 讚诇讗讜 诇讻诇 讛爪讜专讱 砖诇 讛讙讜诇讬诐 谞讬转谉 诇讛诐 讗祝 讛讜讗 注专讬 诪拽诇讟 讜诇讻诇讘 谞讬转谉 诇讻诇 爪专讻讬讜 讗讘诇 讛砖转讗 讚拽讗诪专 讚讗祝 砖诇讗 诇讚注转 拽讜诇讟讜转 讗诇讜 讛讜' 注专讬诐 讗"讻 讜讚讗讬 诇讻诇 爪讜专讱 讛讙讜诇讬诐 谞讬转谉 诇讛诐 讜讛讻转讬讘 讜讬转谞讜 诇讻诇讘 讜讙讜' 讜拽"诇: 


诪讻讗谉  砖诇讗 讬砖谞讛 讗讚诐 诇转诇诪讬讚 砖讗讬谞讜 讛讙讜谉 讜讗专"讬 讛专讘 砖讙诇讛 诪讙诇讬谉 讬砖讬讘转讜 讻讜'. 讜讛讻讗 诇讗 拽讗诪专 讻讛"讙 砖诇讗 讬砖谞讛 讗讚诐 讗诇讗 诪驻讬 讛专讘 砖讛讜讗 讛讙讜谉 讻讚讗诪专讬谞谉 讜转讜专讛 讬讘拽砖讜 诪驻讬讛讜 讻讬 诪诇讗讱 讛' 讜讙讜' 讗诐 讚讜诪讛 讛专讘 诇诪诇讗讱 讬讘拽砖讜 转讜专讛 诪驻讬讛讜 讜讗诐 诇讗讜 讻讜' 诪砖讜诐 讚诪住讬拽 讘驻' 讗讬谉 讚讜专砖讬谉 讚讙讚讜诇 讬讻讜诇 诇诇诪讜讚 讗驻讬诇讜 诪专讘 砖讗讬谞讜 讛讙讜谉 讻诪讜 专"诪 砖诇诪讚 诪讗讞专 讜拽"诇: 


讜讛讗专"讬  诪谞讬谉 诇讚"转 砖讛谉 拽讜诇讟讬谉 砖谞讗诪专 讗转 讘爪专 讘诪讚讘专 讜讙讜' 讜讝讗转 讛转讜专讛 讜讻讜'. 专"诇 讜讬"讜 诪讜住讬祝 注诇 注谞讬谉 专讗砖讜谉 讗转 讘爪专 讜讙讜' 讻讬 讻诪讜 砖讙' 注专讬诐 拽讜诇讟讬谉 讻谉 讝讗转 讛转讜专讛 拽讜诇讟转 讜诪住讬拽 讚拽讜诇讟转 诪诪诇讗讱 讛诪讜转 讜诇讗 诪讙讜讗诇 讛讚诐 讜注"讝 讬砖 诇驻专砖 诪转谞讬' 讛讜讬 讙讜诇讛 诇诪拽讜诐 转讜专讛 讻讜' 讗诐 专讘讱 讙讜诇讛 注"讬 砖讛专讙 讘砖讜讙讙 讛讜讬 讙讜诇讛 注诪讜 讜讗诇 转讗诪专 砖讗祝 专讘讱 诇讗 讬讛讬讛 讙讜诇讛 砖讛讬讗 讛转讜专讛 转讘讗 讗讞专讬讱 诇拽讜诇讟讱 诪讬讚 讙讜讗诇 讛讚诐 讛专讜讚驻讱 讚讗讬谉 讛转讜专讛 拽讜诇讟转 专拽 诪诪诇讗讱 讛诪讜转 讜拽"诇: 


讻讬  讛讗 讚专讘 讞住讚讗 讛讜讛 讬转讬讘 讜讙专讬住 讻讜'. 讚诇讗 讛讜讛 砖转讬拽 驻讜诪讬讛 诪讙讬专住讗 讻讜' 讜讛"谞 讛"诪 诇讗转讜讬讬 诪讛讱 注讜讘讚讗 讚驻' 讘"诪 讚讜讚 讻诇 讬讜诪讗 讚砖讘转讗 讛讜讛 讬转讬讘 讜讙专讬住 讻讜诇讬 讬讜诪讗 讻讜' 讜诇讗 讬讻讬诇 诇讬讛 讚诇讗 讛讜讛 驻住拽 驻讜诪讬讛 诪讙讬专住讗 讻讜' 注"砖 讜讻谉 诪讛讱 注讜讘讚讗 讚专讘讛 讘专 谞讞诪谞讬 讘驻' 讛驻讜注诇讬诐 注"砖: 


诪驻谞讬  诪讛 讝讻讛 专讗讜讘谉 诇诪谞讜转 讘讛爪诇讛 转讞诇讛 讻讜'. 讬砖 诇讚拽讚拽 诪讬 讛讻专讬讞 讗讜转诐 诇转转 讟注诐 讘讝讛 讜诇诪讛 诇讗 讬诪谞讛 讗转 讘爪专 砖讛讬讗 诪谞讞诇转 专讗讜讘谉 转讞诇讛 讙诐 砖讛讜讗 讛讬讛 讛讘讻讜专 讜谞专讗讛 诇驻讬 讛诪讻讜讜谉 砖讗诪专讜 诇注讬诇 讚讞讘专讜谉 讘讬讛讜讚讛 讻谞讙讚 讘爪专 讘诪讚讘专 砖讻诐 讻讜' 拽砖讛 诇讜 讚讛讻转讜讘 讘住驻专 讬讛讜砖注 讗讬谞讜 诪讜专讛 讻谉 砖讗诪专 讜讬拽讚讬砖讜 讗转 拽讚砖 讘讙诇讬诇 讘讛专 谞驻转诇讬 讜讗转 砖讻诐 讘讛专 讗驻专讬诐 讜讗转 拽专讬转 讛讗专讘注 讛讬讗 讞讘专讜谉 讘讛专 讬讛讜讚讛 讜诪注讘专 诇讬专讚谉 讜讙讜' 讗转 讘爪专 讘诪讚讘专 讘诪讬砖讜专 诪诪讟讛 专讗讜讘谉 讜讗转 专讗诪转 讜讙讜' 讜讛砖转讗 讻讬讜谉 讚讘爪专 讜讞讘专讜谉 讛讬讜 诪讻讜讜谞讬诐 讝讛 讻谞讙讚 讝讛 讻讬讜谉 讚讘拽专讗 拽诪讗 诪谞讛 讞讘专讜谉 砖讛讬讛 诪讞诇拽 讬讛讜讚讛 讘讗讞专讜谞讛 讘讗讜转谉 砖诇 讬讛讜砖注 讛"诇 谞诪讬 诇讬诪谞讜转 讘拽专讗 讚讘转专讬讛 讘爪专 砖讛讬讛 诪讻讜讜谉 诇讜 讘讗讞专讜谞讛 讘讗讜转谉 砖诇 诪砖讛 讜拽讗诪专 诪驻谞讬 砖讛讜讗 驻转讞 讘讛爪诇转 讬讜住祝 转讞诇讛 诪谞讛 讗讜转讜 讘讛爪诇讛 讚讛讻讗 讙诐 讻谉 转讞诇讛 讘讗讜转谉 砖诇 诪砖讛 诪砖讗"讻 讬讛讜讚讛 砖驻转讞 讘讛爪诇转 讬讜住祝 诇讘住讜祝 砖讗诪专 诪讛 讘爪注 讻讬 谞讛专讜讙 讜讙讜' 讜讗诪专讬谞谉 驻"拽 讚住谞讛讚专讬谉 讻诇 讛诪讘专讱 讗转 讬讛讜讚讛 讛专讬 讝讛 诪谞讗抓 砖谞讗诪专 讜讘讜爪注 讘专讱 谞讗抓 讜讙讜' 讜诇讻讱 诪谞讛 讗讜转讜 讙"讻 讘讗讞专讜谞讛 讘讛爪诇讛 讘讗讜转谉 砖诇 讬讛讜砖注 讜拽"诇: 


诪"讚  讗讝 讬讘讚讬诇 诪砖讛 讙' 注专讬诐 讘注讘专 讛讬专讚谉 诪讝专讞讛 砖诪砖. 专"诇 诇驻讬 砖讘驻专砖转 诪住注讬 讘爪讬讜讜讬 讻转讬讘 讗转 砖诇砖 注专讬诐 转转谞讜 诪注讘专 诇讬专讚谉 讜讙讜' 讜诇讗 讻转讬讘 诪讝专讞讛 砖诪砖 讚专砖讜 砖讛讜住讬祝 讘注砖讬讬讛 诇讜诪专 诪讝专讞讛 砖诪砖 砖讗"诇 讛拽讘"讛 讛讝专讞 砖诪砖 诇专讜爪讞讬诐 讜驻专砖"讬 诇讛讻讬谉 诇讛诐 讞讬讜转诐 讻讜' 注讻"诇 讜拽砖讛 讚讻讘专 谞爪讟讜讜讛 注"讝 讻诪驻讜专砖 诪讚讻转讬讘 讜谞住 讗诇 讗讞转 讛注专讬诐 讛讗诇讛 讜讞讬 讻讚讗诪专讬谞谉 诇注讬诇 讜谞专讗讛 诇驻专砖 注"驻 诪"砖 讘住诪讜讱 砖讗祝 砖讗讬谉 讛讙' 讗诇讜 砖讘注讘专 讛讬专讚谉 拽讜诇讟讜转 注讚 砖诇讗 谞讘讞专讜 讗讜转谉 砖讘讗"讬 讛讘讚诇 讗转讛 讗讜转谉 诇专讜爪讞讬谉 砖诇讗 讬讚讗讙讜 讜讬爪讟注专讜 注诇 讛注转讬讚 讜讛讝专讞 讛砖诪砖 诇讛诐 砖讬专讗讜 讜讬砖诪讞讜 讘讛讘讚诇转谉 注诇 讛注转讬讚 砖讬讛讬讜 谞爪讜诇讜 注"讬 讜讗"讚 讚诪砖讛 诪注爪诪讜 讛讘讚讬诇谉 讻讚诇拽诪谉. 讜讗"诇 讛拽讘"讛 讜讛住讻讬诐 注"讬 讛讝专讞转 讛砖诪砖 诇专讜爪讞讬诐 诇砖诪讞谉 注诇 讛注转讬讚 砖讬讛讬讜 谞爪讜诇讜 注"讬 讜诇讝讛 谞住诪讱 讛讱 讚专砖讗 讚讗讜讛讘 讻住祝 讜讙讜' 砖讗诪专 诪砖讛 诪爪讜讛 讛讘讗讛 诇讬讚讬 讗拽讬讬诪谞讛 讻讜': 


诪"讚  讗讜讛讘 讻住祝 讜讙讜' 讝讛 诪专注"讛 砖讛讬讛 讬讜讚注 讻讜'. 讚讬诪讛 讘讻"诪 讛转讜专讛 诇讝讛讘 讜讛诪爪讜讛 诇讻住祝 诇驻讬 讛诪讚专讬讙讛 诇讛转讜专讛 注诇 讛诪爪讜讛 注"讚 讻讬 谞专 诪爪讜讛 讜转讜专讛 讗讜专 讜讘诪注诇讜转 讛转讜专讛 讬讚讜注 讘讜 砖谞拽专讗转 讛转讜专讛 注"砖 转讜专转 诪砖讛 讗讘诇 讗诪专 讘讻讗谉 讘诪注诇讜转 讛诪爪讜讛 砖讗诇 转转诪讛 注诇 诪砖讛 专讘讬谞讜 注诇讬讜 讛砖诇讜诐 砖讛讬讛 诪转讗讜讛 诇讬讻谞住 诇讗专抓 诇讗讻讜诇 诪驻讬专讜转讬讛 专拽 诇拽讬讬诐 讘讛 诪爪讜转 讛转诇讜讬讜转 讘讗专抓 砖讛专讬 讻讱 讛讬讜 讛诪爪讜转 讞讘讬讘讜转 讘注讬谞讬讜 砖讛讬讛 讬讜讚注 砖讗讬谉 讙' 注专讬诐 讻讜' 讜讛讜讗 砖注讬拽专 诪爪讜讛 讝讜 讛转诇讜讬讛 讘讻讘讜砖 讛讗专抓 砖讗讬谞谉 拽讜诇讟讜转 注讚 砖谞讘讞专讜 讙诐 讛讙' 砖讘讗"讬 讜讗注驻"讻 讗诪专 诪爪讜讛 砖讘讗 诇讬讚讬 讚讛讬讬谞讜 诪爪讜转 谞转讬谞转 讙' 讛注专讬诐 诪讬讛转 讗拽讬讬诪谞讛 讘讞讬讬 讜拽"诇: 


讜诪讬  讗讜讛讘 讘讛诪讜谉 诇讜 转讘讜讗讛 诪讬 谞讗讛 诇诇诪讜讚 讘讛诪讜谉 讻讜'. 诇驻讬 讻诇 讛诪讚专砖讜转 砖讘住讜讙讬讗 讘讛讗讬 拽专讗 谞专讗讛 讚讚专砖 诇讜 转讘讜讗讛 讘讜讬"讜 讜讘讻诇 讛住驻专讬诐 讻转讜讘 诇讗 转讘讜讗讛 讘讗诇祝 讙诐 诇讻讗讜专讛 住讬驻讬讛 讚拽专讗 讙诐 讝讛 讛讘诇 诇讗 讬转讻谉 诇驻讬 讻诇 讛讚专砖讜转 砖讘住讜讙讬讬谉 讜讬"诇 讚讜讚讗讬 讛拽专讗 诪驻讜专砖 诇讗 转讘讜讗讛 讘讗诇祝 讜讛"拽 拽专讗 诇驻讬 讚专砖 讛讝讛 砖诪讬 砖讛讜讗 讗讜讛讘 诇讚专讜砖 讘讛诪讜谉 讚讛讬讬谞讜 讘专讘讬诐 讜诇讗 转讘讜讗讛 砖讗讬谞讜 讘拽讬 讘诪拽专讗 讘诪砖谞讛 讜讘讛诇讻讜转 讜讘讛讙讚讜转 讻驻专砖"讬 讙诐 讝讛 讛讘诇 诇讚专讜砖 讘专讘讬诐 讗讘诇 讛转诇诪讜讚 讚专讬砖 讜谞拽讬讟 讛诪讻讜讜谉 讛讚讬讜拽讗 诪诪谞讜 讚诪讬 谞讗讛 诇诇诪讜讚 讘讛诪讜谉 讜诇讚专讜砖 讘专讘讬诐 诪讬 砖讻诇 转讘讜讗讛 砖诇讜 砖讛讜讗 讘拽讬 讘讻诇 讗诇讛 讜讻讛"讙 讬砖 诇驻专砖 诇讻诇 讗讬谞讱 讚专砖讜转 讚讘住讜讙讬讬谉 讘讛讗讬 拽专讗 诇诪讗讬 讚讚专讬砖 讻诇 讛讗讜讛讘 转"讞 诇讜 讛转讜专讛 讻讜' 拽专讗 诇讗 转讘讜讗讛 讘讞诇祝 讛"拽 讻诇 砖诪专讗讛 注爪诪讜 砖讛讜讗 讗讜讛讘 讘讛诪讜谉 砖讛诐 讛转"讞 讜诇讗 转讘讜讗讛 砖讗讬谉 诇讜 转讜专讛 讙诐 讝讛 讛讘诇 讗讛讘转讜 讛讜讗 讛讘诇 讜讗讬谞讛 讗讛讘讛 专拽 诇驻谞讬诐 讻讚讗诪专讬' 驻' 讗诇讜 注讜讘专讬谉 讙讚讜诇讛 砖谞讗讛 砖砖讜谞讗讬谉 注"讛 诇转"讞 讬讜转专 讻讜' 讜讗诪专 专' 注拽讬讘讗 讻砖讛讬讬转讬 注"讛 讗诪专转讬 诪讬 讬转谉 诇讬 转"讞 讜讗谞砖讻谞讜 讻讜' 讜讘讛讻讬 讬转讬讬砖讘 讛讗 讚诪讬讬转讬 专砖"讬 讜讛讬讗 讘驻' 讘"诪 诪讗谉 讚专讞讬诐 专讘谞谉 讛"诇 讘谞讬谉 专讘谞谉 讜讗诪专讜 注讜讚 砖诐 讜讚讚讞讬诇 诪专讘谞谉 讛讜讗 讙讜驻讬讛 爪讜专讘讗 诪专讘谞谉 讚讬砖 诇讚拽讚拽 讘讜 讚讗讛讘讛 讙讚讜诇讛 诪讬专讗讛 讘讻诇 诪拽讜诐 讜讗"讻 诇诪讛 讬讛讬讛 讝讻讜转 讚讞讬诇 诪专讘谞谉 讬讜转专 讙讚讜诇 诪讝讻讜转 讚专讞讬诐 专讘谞谉 讜讛讬讛 专讗讜讬 讛讝讻讜转 讘讛讬驻讜讱 讝讛 讚专讞讬诐 专讘谞谉 讬讛讬讛 讙讜驻讬讛 爪讜专讘讗 诪专讘谞谉 讜讚讚讞讬诇 诪专讘谞谉 讬讛讬讛 诇讜 讘谞讬谉 专讘谞谉 讗讘诇 讛转讬专讜抓 讘讝讛 讻诪"砖 讚讻诇 注"讛 砖讜谞讗 转"讞 讜诪讬 砖讗讜讛讘谉 讜讚讗讬 讻讘专 谞注砖讛 转"讞 讜诇讗 砖讬讬讱 诇诪讬诪专 讘讬讛 诪讗谉 讚专讞讬诐 专讘谞谉 讬讝讻讛 砖讬讛讬讛 讙讜驻讬讛 爪讜专讘讗 诪专讘谞谉 讚注"讻 讻讘专 讛讜讗 讗讞讚 诪专讘谞谉 讻讬讜谉 砖讛讜讗 讗讜讛讘谉 讜注"讻 讗诪专讜 讘讜 砖讬讛讬讛 讛讝讻讜转 诇讜 砖讙诐 讘谞讬讜 讬讛讬讜 专讘谞谉 讜讛转诇诪讜讚 讚拽讗诪专 讻诇 讗讜讛讘 讘讛诪讜谉 诇讜 转讘讜讗讛 讘讜讬"讜 讜诪谉 讛诪拽专讗 讚讻诇 讗讜讛讘 讘讛诪讜谉 讜转"讞 诇驻讬 讛讗诪转 诇讜 转讘讜讗讛 砖讝讜讻讛 诇讛讬讜转 讘谞讬讜 转"讞 讻专讘讗 讘专讬讛 讚专讘讛 砖讛讬讛 专讘讛 讗讜讛讘 转"讞 讜讝讻讛 诇讛讬讜转 讘谞讜 专讘讗 转"讞 讜拽"拽 讘讚讘专讬 讛诪讗诪专 讛讝讛 讻诇 讗讜讛讘 讘讛诪讜谉 诇讜 转讘讜讗讛 诪讗讬 诪砖诪注 讛讱 讚专砖讗 讻驻专砖"讬 砖讛专讬 诇讗 讛讜住讬祝 注诇 讚讘专讬 讛诪拽专讗 讻诇讜诐 专拽 诪诇转 讻诇 讘诪拽讜诐 诪诇转 诪讬 砖谞讗诪专 讘拽专讗 诪讬 讗讜讛讘 讜讙讜' 讜讗驻砖专 讚住诪讱 转诇诪讜讚讗 注爪诪讜 讘讛讱 讚专砖讗 讗讛讗 讚诪讬讬转讬 讬讛讘讬 讘讬讛 专讘谞谉 注讬谞讬讬讛讜 讘专讘讗 讻讜' 讜拽"诇: 


讻诇  讗讜讛讘 诇诇诪讜讚 讘讛诪讜谉 讻讜'. 讙诐 讘讚专砖 讝讛 讬砖 诇驻专砖 诇驻讬 讛诪拽专讗 诇讗 转讘讜讗讛 砖讗诪专 注诇 诪讬 砖诪专讗讛 讘注爪诪讜 砖讛讜讗 讗讜讛讘 诇诇诪讜讚 注诐 讞讘讬专讬诐 专讘讬诐 讜诇讗 转讘讜讗讛 讜专讗讬谞讜 砖讗讬谉 讘讜 转讜专讛 讙诐 讝讛 讛讘诇 专"诇 砖讗诇 转讗诪讬谉 诇讜 砖讛讜讗 讗讜讛讘 诇诇诪讜讚 讘专讘讬诐 砖讛诪讻讜讜谉 诪诪谞讜 讻谉 讗诇讗 讘讗诪转 讗讜讛讘 诇诇诪讜讚 讘讞讘专讬诐 专讘讬诐 讬砖 诇讜 转讘讜讗转 讛转讜专讛 讜拽讗诪专 讚讛讬讬谞讜 讚专讬讘"讞 诪"讚 讞专讘 注诇 讛讘讚讬诐 讻讜' 讞专讘 注诇 砖讜谞讗讬讛诐 讻讜'. 讛讜讗 诪讘讜讗专 砖诪讚专讱 诇诪讜讚 转讜专转谞讜 诪转讜讱 注讜诪拽 注谞讬谞讬诐 诇讗 讬讘讗 讛讗讚诐 注诇 讘讜专讬讛 砖诇 转讜专讛 讜注诇 讗诪转转讛 专拽 注"讬 驻诇驻讜诇 讜讞讚讜讚 注诐 讞讘讬专讬诐 诪砖讗"讻 讚转讬 讛注讜讘讚讬 讻讜讻讘讬诐 砖讻"讗 注讜砖讛 诇讜 讚转 诇注爪诪讜 讻驻讬 专爪讜谞讜 讜讚注转讜 讜讗讬谉 爪专讬讱 诇讞讘讬专讬诐 讜讻讚讗诪专讬谞谉 讘驻专拽 讛专讜讗讛 砖讗讬谉 讛转讜专讛 谞拽谞讬转 讗诇讗 讘讞讘讜专讛 讜诇讝讛 讗诪专 诪讬 砖注讜住拽 讘转讜专讛 讘讚 讘讘讚 讘讬讞讬讚讜转 讛谞讛 讛讜讗 注讜住拽 讘讛 讻注讜讘讚 讻讜讻讘讬诐 讛注讜住拽 讘讛 砖诇诪讜讚讜 讘讬讞讬讚讜转 讜讗诪专讬' 讘驻' 讚' 诪讬转讜转 注讜讘讚 讻讜讻讘讬诐 讛注讜住拽 讘转讜专讛 讞讬讬讘 诪讬转讛 [讘讬讚讬 砖诪讬诐] 讜讗诪专讬谞谉 砖诐 讚讻诇 诪讬转转讜 讘住讬讬祝 砖讛讜讗 诪讬转转 讞专讘 讜注"讻 讝讛 讛注讜住拽 讘转讜专讛 讻诪讚转 讛注讜讘讚 讻讜讻讘讬诐 讘讬讞讬讚讜转 专讗讜讬 诇注讜谞砖 诪讬转转 讞专讘 讜住讬讬祝. 讜讗诪专 


讜诇讗  注讜讚 讗诇讗 砖诪讟驻砖讬谉 讻讜'. 讻讬 讛讟注讜转 诪爪讜讬 讘诇诪讜讚 讬讞讬讚讬 诪砖讗"讻 讘诇诪讜讚 砖诇 专讘讬诐 砖讗诐 讬讟注讛 讗' 诪讛诐 讬砖 砖谞讬 诇讛讜讚讬注讜 诇讜 讟注讜转讜. 讜讗诪专 


讜诇讗  注讜讚 讗诇讗 砖讞讜讟讗讬谉 讻讜'. 讻讱 谞专讗讛 讛讙讬专住讗 诪驻专砖"讬 讘驻"拽 讚转注谞讬转 讜讻谉 诪诪讛 砖讛讜爪专讱 专砖"讬 讛讻讗 诇驻专砖 谞讜讗诇讜 砖专讬 爪讜注谉 谞砖讗讜 讗诇诪讗 讛谞讜讗诇 谞砖讗 诇讞讟讜讗 注讻"诇 讜讛讬讬谞讜 谞诪讬 诪讟注诐 砖讗诪专谞讜 讻讬 讛讟注讜转 诪爪讜讬 讘讬讞讬讚 诇讛转讬专 讛讗讬住讜专 讜诇讟讛专 讛讟诪讗 讜讛讬讬谞讜 砖讞讜讟讗讬谉 讜拽"诇: 


诪"讚  注讜诪讚讜转 讛讬讜 专讙诇讬谞讜 讜讙讜' 诪讬 讙专诐 专讙诇讬谞讜 砖讬注诪讚讜 讻讜'. 诪砖讜诐 讚讛讗讬 拽专讗 讗讬谉 诇讜 讞讬讘讜专 诇砖诇诪注诇讛 讚讻转讬讘 砖诪讞转讬 讘讗讜诪专讬诐 诇讬 讘讬转 讛' 谞诇讱 砖讛讜讗 诇砖讜谉 注转讬讚 诇诪讚讘专讬诐 讗诇讬讜 诇谞讜讻讞 讜注讜诪讚讜转 讛讬讜 讛讜讗 诇砖讜谉 注讘专 诇诪讚讘专 讘注讚诐 讙诐 砖讻诇诇 注爪诪讜 注诪讛诐 专讙诇讬谞讜 讜诇讝讛 讚专砖讜 诇驻讬 诪"砖 讘住诪讜讱 砖诪注转讬 砖讛讬讜 讘谞讬 讗讚诐 讗讜诪专讬诐 诇讬 讘讬转 讛' 谞诇讱 诪转讬 讬诪讜转 讻讜' 讜砖诪讞转讬 讘讚讘专讬讛诐 砖讗诪专讜 砖讬讘谞讛 讘讛诪"拽 讜讬讛讬讛 诇讛诐 讛讗' 诪讙' 注诪讜讚讬诐 讻诪"砖 注诇 讙' 讚讘专讬诐 讛注讜诇诐 注讜诪讚 注诇 讛转讜专讛 讜注讘讜讚讛 讜讙"讞 砖注"讬 讘谞讬谉 讘讛诪"拽 讬讛讬讛 诇讛诐 注诪讜讚 讛注讘讜讚讛 讻诪"砖 讜谞注诇讛 诇专讙诇 讜讗诪专 讚讜讚 砖诪讞转讬 讘讜 讗讘诇 讛拽讘"讛 诇讗 讛住讻讬诐 注诇 讬讚诐 讻讚诇拽诪谉 讜讗诪专 诪砖讜诐 讚讛讬讜 注讜诪讚讜转 专讙诇讬谞讜 讘诪诇讞诪讛 砖讛讬讛 诇讬 讜诇讻诐 讘讝讛 注诪讜讚 讗' 砖讛讬讛 注诪讬讚转 专讙诇讬谞讜 讛讬讜转专 讟讜讘 讜讛讜讗 讘砖注专讬讱 讬专讜砖诇讬诐 注诪讜讚 砖诇 转讜专讛 砖讛讬讛 诇谞讜 讘砖注专讬 讬专讜砖诇讬诐 讻讚讗诪专讬谞谉 讜转"转 讻谞讙讚 讻诇诐. 讜讚注 讚诇驻讬 讚专砖 转诇诪讜讚 砖诇谞讜 谞专讗讛 诇驻专砖 砖诇讗 讗诪专讜 讻谉 讚专讱 诇讬爪谞讜转 讜诇讗 砖讛讬讜 诪讘拽砖讬诐 诇诪讬转转讜 砖诇 讚讜讚 讗诇讗 砖讛讬讜 诪转讗讜讬诐 诇讘谞讬谉 讘讛诪"拽 讘注讘讜专 讛注讘讜讚讛 讻诪"砖 讜谞注诇讛 诇专讙诇 讜讗诪专讜 讬诪讜转 讝拽谉 砖讻讘专 讘讗讜转讛 砖注讛 讚讜讚 讝拽谉 讜讘讗 讘讬诪讬诐 讜谞转诪谞讛 讻讘专 砖诇诪讛 诇诪诇讱 转讞转讬讜 讜讬讘谞讛 讘讛诪"拽 注"讬 讗讘诇 讘讬专讜砖诇诪讬 诇驻"讘 讚讘专讻讜转 讗诪专讜 砖讛讬讜 驻专讬爪讬 讛讚讜专 注讜砖讬诐 讻谉 讛讬讜 讛讜诇讻讬诐 讗爪诇 讞诇讜谞讜转讬讜 砖诇 讚讜讚 讜讗"诇 诪转讬 讬讘谞讛 讘讬转 讛诪拽讚砖 讻讜' 注"砖 讜砖讗"诇 讛拽讘"讛 讟讜讘 讬讜诐 讘讞爪专讱 讻讬 诪拽讜诐 讛诪拽讚砖 讻讘专 讛讬讛 讘讬讚 讚讜讚 砖拽谞讛 诪讗专讜谞讛 讜讟讜讘 诇讬 讬讜诐 讘讞爪专讱 砖注讚讬讬谉 讛诪拽讜诐 驻谞讜讬 讻诪讜 讞爪专 讘诇讬 讘谞讬谉 讜讗转讛 注讜住拽 讘转讜专讛 讻讜' 讜讬讜诐 讗讞讚 砖讗诪专 讘驻专拽 讘"诪 诪驻讜专砖 砖讗讜转讜 讬讜诐 讗讞讚 讛讜讗 讬讜诐 讜' 砖拽讜讚诐 诪讬转转讜 砖专爪讛 讚讜讚 诇讛讬讜转 诪转 讘讬讜诐 讜' 讜讝诪谉 诪讬转转讜 讛讬讛 讘讬讜诐 讝' 讜讛讬讛 诪转讘讟诇 讗讜转讜 讬讜诐 诪讚"转:





讞讻诪转 砖诇诪讛

讙诪' 讗诪专 讗讘讬讬 讛诇诇讜 拽讜诇讟转 讻讜' 谞"讘 驻讬专讜砖 讛谞讬 砖砖 注专讬 诪拽诇讟:


砖诐 砖讜谞讗讬讛诐 砖诇 转诇诪讬讚讬 讞讻诪讬诐 砖讬讜砖讘讬谉 讻讜' 讻爪"诇:


专砖"讬 讘讚"讛 谞讜讗诇讜 砖专讬 爪讜注谉 讜谞"讘  :





专砖"砖

讙诪专讗 讗诪专 讗讘讬讬 讛诇诇讜 拽讜诇讟讜转 讘讬谉 诇讚注转 讻讜'. 讜讻转讘 讛转讜讬"讟 讜讛诪"诇 谞诪讬 讚讗"讘 驻诇讜讙转转 专"讬 讜专"诪 讚住"驻 讜诇"谞 讚诇"讗 讛讻讬 诪转专讬 讟注诪讬 讞讚讗 讚诪诇砖讜谉 讛诪砖谞讛 诪砖诪注 讚讞诇讜拽讬谉 讛谉 讘注讬拽专 讚讬谉 拽诇讬讟讛 砖谞讬转 讚诇讗 诇讬讛讜讬 住转诐 讜讗讞"讻 诪讞诇讜拽转:



专砖"讬 讚"讛 讜专讘谞谉. 讛转讜专讛 诪讞讝专转 注诇讬讜 讜注诇 讝专注讜 讻讜'. 诪砖诪注 讚诪驻专砖 讛讜讬讬谉 诇讜 讘谞讬谉 专讘谞谉 讜讻砖"讻 讛讜讗 注爪诪讜 讜讛诪讛专砖"讗 砖诐 讘讞"讗 讜讻讗谉 诇讗 讛专讙讬砖 讘讝讛:





讘谉 讬讛讜讬讚注

讛址诇旨指诇讜旨 拽讜止诇职讟讜止转 讘旨值讬谉 诇职讚址注址转 讘旨值讬谉 砖讈侄诇旨止讗 诇职讚址注址转, 讛址诇旨指诇讜旨 讗值讬谉 拽讜止诇职讟讜止转 讗侄诇旨指讗 诇职讚址注址转 (讘诪讚讘专 诇讛, 讜). 谞专讗讛 诇讬 讘住"讚 讟注诐 谞讻讜谉 讘讝讛 讜讛讜讗 讚讬讚讜注 砖讘讻诇 转驻诇讛 讬讛讬讛 讘讬专讜专 讙讚讜诇 诪谉 谞讬爪讜爪讬 拽讚讜砖讛 讜诇讗 诪讘注讬讗 诪转驻诇转 爪讘讜专 讗诇讗 讗驻讬诇讜 诪转驻诇转 讬讞讬讚 讜讬讚讜注 讚转驻诇讜转 讞讜讘讛 砖转讬拽谞讜诐 砖诇砖讛 讗讘讜转 讛诐 '砖讞专讬转 诪谞讞讛 讜注专讘讬转' 讜讘讗讜 讗谞砖讬 讻谞住转 讛讙讚讜诇讛 讜讬住讚讜 诇讛诐 谞讜住讞 砖讻诇 讬砖专讗诇 讬讛讬讜 砖讜讬诐 讘讜 诇讗讜诪专讜 讜诪讗讞专 讚砖诇砖讛 转驻讬诇讜转 讗诇讜 砖诇 砖诪讜谞讛 注砖专讛 讛诐 讞讜讘讛 拽讬讬诪讗 诇谉 讘讛讜 讻专讘讬 讬讜住讬 讚住讘讬专讗 诇讬讛 讗驻讬诇讜 讗诐 诇讗 讻讬讜谉 讘讛诐 讬讜爪讗 讬讚讬 讞讜讘转讜 讬注谉 讚注诇 讚注转 讘讬转 讚讬谉 讗砖专 转讬拽谞讜诐 讜讬住讚讜诐 讛讜讗 诪转驻诇诇 讜注诇 讻谉 讻讬讜谉 讚讬讜爪讗 讘讛诐 讬讚讬 讞讜讘转讜 讗驻讬诇讜 砖诇讗 讘讻讜谞讛 讘讚讬谉 讛讜讗 砖讙诐 讘注谞讬谉 讛讘讬专讜专 讛诐 拽讜诇讟讜转 谞讬爪讜爪讬 拽讚讜砖讛 讗祝 注诇 驻讬 砖诇讗 讻讬讜谉 讘转驻讬诇转讜 讚拽讚讜砖转 讛讗讘讜转 讝讬注"讗 砖转拽谞讜诐 讜拽讚讜砖转 讗谞砖讬 讻谞住转 讛讙讚讜诇讛 砖讛讬讜 谞讘讬讗讬诐 砖转拽谞讜 讛谞讜住讞 讘讛诐 讬讜注讬诇讜 诇拽诇讜讟 注诇 讬讚诐 谞讬爪讜爪讬 拽讚讜砖讛 讗祝 注诇 驻讬 砖诇讗 谞转讻讜讜谉 讘讛诐 讛讗讚诐.
讜讻诇 讝讛 讘砖诇砖讛 转驻讬诇讜转 砖诇 砖诪讜谞讛 注砖专讛 砖讛诐 讞讜讘讛 讜诪转驻诇诇讬诐 讗讜转诐 注诇 讚注转 讘讬转 讚讬谉 讛诐 讛讗讘讜转 讜讗谞砖讬 讻谞住转 讛讙讚讜诇讛 讗讘诇 转驻讬诇讜转 谞讚讘讛 讛谉 砖诇 爪讬讘讜专 讛谉 砖诇 讬讞讬讚 讗讬谉 拽讜诇讟讜转 谞讬爪讜爪讬 拽讚讜砖讛 讗诇讗 讗诐 讻谉 诪讻讜讜讬谉 讘讛诐 讜诇讻谉 讻谞讙讚 砖诇砖 转驻讬诇讜转 讛讘讚讬诇 砖诇砖 注专讬诐 砖讛诐 拽讜诇讟讜转 讘讬谉 诇讚注转 讘讬谉 砖诇讗 诇讚注转 讻讬 讛砖诇砖 讚讬谞讬讬讛讜 讛讻讬 砖拽讜诇讟讜转 谞讬爪讜爪讬 拽讚讜砖讛 诇讚注转 砖讛转驻诇诇讜 讘讻讜谞讛 讘讬谉 砖诇讗 诇讚注转 讜讻谞讙讚 砖讗专 转驻诇讜转 砖讛诐 砖诇 谞讚讘讛 讘讬谉 诇爪讬讘讜专 讘讬谉 诇讬讞讬讚 砖讗讬谉 拽讜诇讟讬诐 谞讬爪讜爪讬 拽讚讜砖讛 讗诇讗 诇讚注转 讛讘讚讬诇 诪"讘 注讬专 砖诇 诪拽诇讟 讚讗讬谉 拽讜诇讟讬谉 讗诇讗 诇讚注转 讻谉 谞专讗讛 诇讬 谞讻讜谉 讘注讝专转 讛砖诐 讬转讘专讱. 讜谞专讗讛 诇讬 诪讛 砖讛讬讜 诪"讘 注讬专 讻谞讙讚 砖诐 诪"讘 砖讻讞讜 讙讚讜诇 诇讛注诇讜转 谞讬爪讜爪讬 拽讚讜砖讛 讜讻诪讛 转讬拽讜谞讬诐 转诇讜讬 讜讻谞讙讚 砖诐 诪"讘 讝讛 讛拽专讬讘 讘诇注诐 讜讘诇拽 诪"讘 拽专讘谞讜转.



诪址讗讬 '注植拽只讘旨指讛 诪执讚旨指诐' 讗指诪址专 专址讘旨执讬 讗侄诇职注指讝指专: 砖讈侄讛指讬讜旨 注讜止拽职讘执讬诐 诇址讛植专止讙 谞职驻指砖讈讜止转 (讛讜砖注 讜, 讞). 拽砖讗 诇诪讗讬 讛讜爪专讱 诇讛讘讬讗 诇讛讗 讚专讘讬 讗诇注讝专? 讜谞专讗讛 诇讬 讘住"讚 讚讘诇讗讜 讛讻讬 讛讬讬谞讜 诪驻专砖讬诐 '注植拽只讘旨指讛 诪执讚旨指诐' 诪诇讜讻诇讻转 讻诪讜 砖讗诪专讜 讘讬专讜砖诇诪讬 讗诐 讬砖 讘讜 注拽讘转 讛讬讬谉 讗住讜专 讜讗诪专 砖诐 诪讗讬 注拽讘转 讛讬讬谉 诪诇讜讻诇讱 讚讻转讬讘 '注植拽只讘旨指讛 诪执讚旨指诐' 注讬讬谉 砖诐, 讜讻谉 讛讘讬讗 讘砖专砖 讝"诇 注讬讬谉 砖诐. 讗讜 讛讬讬谞讜 诪驻专砖讬诐 '注植拽只讘旨指讛' 诇砖讜谉 注拽诇拽诇讜转 讻诪讜 讜职讛指讬指讛 讛侄注指拽止讘 诇职诪执讬砖讈讜止专 (讬砖注讬讛讜 诪, 讚) 讜讻诪讜 砖讛讜讘讗 讘砖专砖.
讜诇驻讬 讝讛 拽砖讛 讜讛诇讗 驻住讜拽 讝讛 讗讬讬专讬 讘讛讜专讙讬诐 讘诪讝讬讚 讜诪讗讬 诪讬讬转讬 诪讬谞讬讛 诇注谞讬谉 讛砖讜讙讙? 诇讻讱 讛讘讬讗 讚讘专讬 专讘讬 讗诇注讝专 讚诪驻专砖 '注植拽只讘旨指讛' 诇砖讜谉 注专诪讛 讜诪专诪讛 讜诇驻讬 讝讛 讗讬谉 讛讜专讙讬诐 讘讙诇讜讬 讻讚讬 砖讬讛讬讜 谞讛专讙讬谉 讘讘讬转 讚讬谉 讻讬讜谉 讚讛讜专讙讬谉 讘住转专 讘诪专诪讛 讜注专诪讛 注诇 讻谉 诪讜讻专讞 诪讝诪讬谉 诇讛诐 讛砖诐 讬转讘专讱 讘谞讬 讗讚诐 砖讬讛专讙讜诐 讘砖讜讙讙 讻诪讜 砖讗诪专讜 诇拽诪谉 讚讝讛 砖讛专讙 讘诪讝讬讚 讬砖讘 转讞转 讛住讜诇诐 讜讬驻讜诇 注诇讬讜 讗讚诐 讜讬讛专讙谞讜 讜讗诐 讻谉 讻诪讜 砖专讘讜 讛诪讝讬讚讬谉 讻谉 讬专讘讜 讛砖讜讙讙讬谉.



诪址讗讬 讞侄讘侄专 讻旨止讛植谞执讬诐. 砖讛讬讜 诪转讞讘专讬诐 诇讛专讜讙 谞驻砖讜转 讻讻讛谞讬诐. 讛讗 讚讛讜爪专讱 诇讛讘讬讗 讛讗 讚专讘讬 讗诇注讝专 讚诪驻专砖 诪诇转 讞讘专 讻讛谞讬诐 讛讬讬谞讜 诪砖讜诐 讚讗讬讻讗 诇诪讬讚拽 讜讛诇讗 拽专讗 讚'讬职专址爪旨职讞讜旨 砖讈侄讻职诪指讛' (讛讜砖注 讜, 讟) 讗讬讬专讬 讘专讜爪讞讬谉 诪讝讬讚讬谉 讜注讬专 诪拽诇讟 讛讬讗 诇砖讜讙讙讬谉 讚讜拽讗, 讜诪讛 砖讬讬讻讜转 讬砖 诇讛讜专讙讬 诪讝讬讚 讻讗谉? 讜诇讻讱 讛讘讬讗 讚讘专讬 专讘讬 讗诇注讝专 诇驻专砖 讞讘专 讻讛谞讬诐 砖讛专讜爪讞讬谉 谞拽讘爪讬谉 讞讘讜专讜转 讞讘讜专讜转 讻砖讛讜专讙讬谉 讜讻讬讜谉 讚讛讛讜专讙 讛讜讗 讗讞讚 诪谉 讛讞讘讜专讛 诇讗 讬讛讬讛 注诇讬讜 注讚讬诐 讻砖专讬诐 诇讛注讬讚 注诇讬讜 讚诪注砖讬讜 讬讛讬讜 诪讻讜住讬诐 讚讗诇讜 讞讘讬专讬讜 讛诐 讜诪讞驻讬诐 注诇讬讜 讜讻讬讜谉 讚讛讜专讙讬谉 诪讝讬讚讬谉 讜讗讬谉 谞讛专讙讬诐 讘讘讬转 讚讬谉 讚讗讬谉 注诇讬讛诐 注讚讬诐 诪讜讻专讞 砖讬讝诪讬谉 诇讛诐 讛拽讚讜砖 讘专讜讱 讛讜讗 讘谞讬 讗讚诐 砖讬讛专讙讜诐 讘砖讜讙讙 讜诇讻讱 讗爪讟专讬讻讬 注专讬 诪拽诇讟 讟驻讬 诇谞讜住 砖诐 讘谞讬 讗讚诐 讗诇讜 砖讛专讙讜 讘砖讜讙讙 讚诇驻讬 专讘讜讬 讛专讜爪讞讬谉 讘诪讝讬讚 讬专讘讜 讛讛讜专讙讬谉 讘砖讜讙讙.



讗指诪址专 专址讘旨执讬 讬讜止讞指谞指谉: 讛指专址讘 砖讈侄讙旨指诇指讛 诪址讙职诇执讬谉 讬职砖讈执讬讘指转讜止 注执诪旨讜止 (讚讘专讬诐 讚, 诪讘). 讚拽讚拽 诪讛专砖"讗 讗诪讗讬 诇讗 拽讗诪专 讛讻讗 诪讻讗谉 砖诇讗 讬砖谞讛 讗讚诐 诪谉 专讘 砖讗讬谞讜 讛讙讜谉 讻讚谞拽讬讟 讙讘讬 转诇诪讬讚 砖讙诇讛? 讜诪讛 砖转讬专抓 讚讜讞拽 讚讜讚讗讬 诇讗 讬诪爪讗 讞讻诐 讻专讘讬 诪讗讬专 讚诇讗 讞砖 诇讛讗 讗诇讗 转讜讻讜 讗讻诇 拽诇讬驻转讜 讝专拽 (讞讙讬讙讛 讟讜:).
讜谞专讗讛 诇讬 讘住"讚 讚诪讛 砖讗诪专 '转旨址诇职诪执讬讚 砖讈侄讙旨指诇指讛 诪址讙职诇执讬谉 专址讘旨讜止 注执诪旨讜止' 讛诐 讚讘专讬 转谞讗 讚讘专讬讬转讗 讜砖驻讬专 讬砖 诇讜诪专 诇诪讬讚讬谉 讚讘专 诪讚讘专讬 讛转谞讗 讗讘诇 '专址讘 砖讈侄讙旨指诇指讛 诪址讙职诇执讬谉 讬职砖讈执讬讘指转讜止 注执诪旨讜止' 讛诐 讚讘专讬 专讘讬 讬讜讞谞谉 砖讛讜讗 讗诪讜专讗 讜讗讬谉 讚专讱 诇讛讜爪讬讗 讛讜讻讞讜转 诇注谞讬讬谞讬诐 诪讚讘专讬 讗诪讜专讗 讚讗诪专 诪诇转讗 诪住讘专讛 讚谞驻砖讬讛.
讜注讜讚 谞专讗讛 诇讬 讘住"讚 讚讚讘专 讝讛 讚讗讬谉 诇砖谞讜转 诇转诇诪讬讚 砖讗讬谞讜 讛讙讜谉 讗转诪专 讘讞讜诇讬谉 (讞讜诇讬谉 讚祝 拽诇讙.) 诪砖诪讬讛 讚专讘 讚讗诪专 讻诇 讛砖讜谞讛 诇转诇诪讬讚 砖讗讬谞讜 讛讙讜谉 谞讜驻诇 讘讙讬讛谞诐 讜注讜讚 讗诪专 讻讗讬诇讜 讝讜专拽 讗讘谉 诇诪专拽讜诇讬住, 讜讗转讗 专讘讬 讝讬专讗 诇诪讬讬转讬 住讬讬注转讗 诇讚讘专讬 专讘 诪讚讘专讬 讛讘专讬讬转讗 讜讞讚讜砖 拽讗 诪砖诪注 诇谉 讘讝讛 诇住讬讜注讬 诇专讘 讗讱 讚讘专 讝讛 砖诇讗 讬诇诪讚 讗讚诐 诪谉 专讘 砖讗讬谞讜 讛讙讜谉 讗转诪专 讘讞讙讬讙讛 (讞讙讬讙讛 讟讜:) 诪砖诪讬讛 讚专讘讬 讬讜讞谞谉 注爪诪讜 讜讬诇讬祝 诇讛 诪驻住讜拽 讻执旨讬 砖执讉驻职转值讬 讻止讛值谉 讬执砖职讈诪职专讜旨 讚址注址转 讜讻讜' (诪诇讗讻讬 讘, 讝) 讜诇诪讗讬 讬爪讟专讱 转诇诪讜讚讗 诇诪讬诇祝 诪讬诇转讗 讚讗诪专 专讘讬 讬讜讞谞谉 诪谉 讚讘专讬 专讘讬 讬讜讞谞谉, 讛诇讗 讗讚专讘讛 讛讗讬 诪诇转讗 讗诪专讛 专讘讬 讬讜讞谞谉 讙讜驻讬讛 讜讚讬讬拽 诇讛 诪拽专讗 讜驻砖讜讟.
讜注讜讚 谞专讗讛 诇讬 讘住"讚 讗诐 讬爪讟专讱 讛专讘 诇讙诇讜转 讗讞专 转诇诪讬讚讜 讜讚讗讬 讙专注讜谉 讙讚讜诇 讗讬讻讗 讘讝讛 诇讛专讘 讜诇讛讻讬 砖驻讬专 诪砖讬讗 诇讜 注爪讛 讟讜讘讛 砖诇讗 讬诇诪讚 诇转诇诪讬讚 砖讗讬谞讜 讛讙讜谉 讻讚讬 砖诇讗 讬转讘讝讛 讗讘诇 讛转诇诪讬讚讬诐 讙讜诇讬谉 讜谞讙专专讬诐 讗讞专讬 专讘诐 诇诪拽讜诐 砖讙诇讛 讗讬谉 讝讛 讘讝讬讜谉 讜讙专注讜谉 诇转诇诪讬讚讬诐 讗诇讗 专讘讜转讗 讜讞砖讬讘讜转 诇讛诐 诇专讚讜祝 讗讞专 诇讬诪讜讚 转讜专讛 讜讻诪讜 砖讗诪专 讛转谞讗 讛直讜值讬 讙讜止诇侄讛 诇执诪职拽讜止诐 转旨讜止专指讛 (诪砖谞讛 讗讘讜转 讚, 讬讚) 讜诇讻谉 诇讗 谞拽讟 转诇诪讜讚讗 注爪讛 讝讜 诇转诇诪讬讚讬诐.



讻旨执讬 讛指讗 讚旨职专址讘 讞执住职讚旨指讗 讛植讜指讛 讬指转执讬讘 讜职讙指专执讬住 讘旨职讘值讬 专址讘. 诪拽砖讬诐 讗诪讗讬 讛讘讬讗 讛讜讻讞讛 诇讝讛 诪讚讜专 讛讗诪讜专讗讬诐 讞讻诪讬 讛转诇诪讜讚 讜诇讗 讛讘讬讗 讛讜讻讞讛 诪讚讜讚 讛诪诇讱 注"讛 讚拽讚讬诐 讟讜讘讗 讚讛讜讛 诇讬讛 讻讛讗讬 讙讜讜谞讗 讻谞讝讻专 讘砖讘转 (砖讘转 讚祝 诇:) 砖讛讬讛 讬讜砖讘 讘讬讜诐 砖讘转 讜讙讜专住 讘转讜专讛 讜诇讗 讛讜讛 讬讻讬诇 诪诇讗讱 讛诪讜转 诇诪拽专讘 诇讬讛 注讚 砖注砖讛 诇讜 住讬讘讛 诇讛砖转讬拽讜 诪讚讘专讬 转讜专讛 讜讬讻讬诇 诇讬讛, 砖诪注 诪讬谞讛 讚讘专讬 转讜专讛 拽讜诇讟讬谉 诪诪诇讗讱 讛诪讜转? 讜讘砖诇诪讗 诪谉 注讜讘讚讗 讚专讘讛 讘专 谞讞诪谞讬 讚讛讜讛 诇讬讛 讻讛讗讬 讙讜讜谞讗 讻谞讝讻专 讘诪爪讬注讗 (讘讘讗 诪爪讬注讗 驻讜.) 讗讬谉 诇讛拽砖讜转 讚诪讗讬 专讘讜转讗 讚注讜讘讚讛 讚专讘讛 讘专 谞讞诪谞讬 诪注讜讘讚讗 讚专讘 讞住讚讗 讚转专讜讜讬讬讛讜 讞砖讬讘讬 讘讝诪谉 讗讞讚 讗讱 诪注讜讘讚讗 讚讚讜讚 讛诪诇讱 注"讛 讚拽讚讬诐 讟讜讘讗 讛讬讛 诇讜 诇讛讜讻讬讞!
讜谞专讗讛 诇讬 讘住"讚 讚注讜讘讚讗 讚专讘 讞住讚讗 讗讬转 讘讬讛 专讘讜转讗 讟驻讬 讚讛讬讛 讘讚讜专讜转 讗讞专讜谞讬诐 讜注诐 讻诇 讝讛 讚讘专讬 转讜专讛 拽诇讟讜 讗讘诇 讚讜讚 讛诪诇讱 注"讛 讛讬讛 谞讘讬讗 讜专讘谉 砖诇 讻诇 讘注诇讬 专讜讞 讛拽讜讚砖 讜讛讬讛 讗讞讚 诪砖讘注讛 讻讜专转讬 讘专讬转, 讗讬谉 讻诇 讻讱 专讘讜转讗 讘转讜专讛 讚讬诇讬讛 讗诐 拽诇讟讜 诪诪诇讗讱 讛诪讜转 讚讬砖 诇讜诪专 讗讬谉 讚讘专讬 转讜专讛 拽讜诇讟讬谉 讗讱 讻讗谉 讘爪讬专讜祝 讝讻讜转讜 讜诪注诇转讜 砖诇 讚讜讚 讛诪诇讱 注"讛 拽诇讟讜 讚讘专讬 转讜专讛 诪诪诇讗讱 讛诪讜转.
讜注讜讚 谞专讗讛 诇讬 讘住"讚 讚讬砖 诇讜诪专 讚讜讚 讛诪诇讱 注"讛 讚诪诇讱 讚讬谞讜 讻专讘讬诐 讜讛讜讛 诇讬讛 转讜专讛 砖诇 爪讬讘讜专 讜诇讻讱 拽诇讟讜 诪讛 砖讗讬谉 讻谉 转讜专讛 砖诇 讬讞讬讚. 讗讬 谞诪讬 讛讜讛 讗诪讬谞讗 讛讗 讚讚讜讚 讛诪诇讱 注"讛 砖讗谞讬 砖讛讬讛 讛注谞讬谉 讘讬讜诐 砖讘转 讜讙诐 讘讗专抓 讬砖专讗诇 讜诇讻谉 爪讬专讜祝 讝讻讜转 拽讚讜砖转 讗专抓 讬砖专讗诇 讜拽讚讜砖转 砖讘转 讛讙讬谞讜 讜拽诇讟讜 讚讘专讬 转讜专讛 诪诪诇讗讱 讛诪讜转. 讜注讜讚 谞专讗讛 诇讬 讘住"讚 讚转诇诪讜讚讗 讛讘讬讗 讛讜讻讞讛 诪注讜讘讚讗 讚专讘 讞住讚讗 诪驻谞讬 砖讛讬讗 拽爪专讛 讜注讜讘讚讗 讚讚讜讚 讛诪诇讱 注"讛 讜注讜讘讚讗 讚专讘讛 讘专 谞讞诪谞讬 讗专讜讻讛 讬讜转专 讜爪专讬讱 诇讛讗专讬讱 讘讛.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 转讬专抓 讚注讜讘讚讗 讚讚讜讚 讛诪诇讱 注"讛 讬讚注讜 讗讜转讛 注诇 讬讚讬 谞讘讬讗讬诐 砖讛讙讬讚讜 讚讛讻讬 讛讜讛 注讜讘讚讗 讜讻谉 注诇 专讘讛 讘专 谞讞诪谞讬 谞讜讚注讛 注诇 讬讚讬 讗诇讬讛讜 讝讻讜专 诇讟讜讘 砖讙讬诇讛 诇讞讻诪讬诐 讚讛讻讬 讛讜讛 注讜讘讚讗 讗讘诇 注讜讘讚讗 讚专讘 讞住讚讗 讛讜讛 讘驻讜诪讘讬 讘讘讬转 讛诪讚专砖 诇驻谞讬 讻诇 讛讞讻诪讬诐 注讚 讻讗谉 讚讘专讬讜 谞专"讜.



住指诇执讬拽 讜职讬指转执讬讘 讗植讗址专职讝指讗 讚旨职讘值讬 专址讘. 讗讬谉 诇驻专砖 讚拽讗讬 注诇 专讘 讞住讚讗 讚诪讛 住讬讘讛 讛讬讛 诇讜 诇拽讜诐 诪诪拽讜诪讜 讜诇讬砖讘 注诇 讛讗专讝 讚讘砖诇诪讗 讘注讜讘讚讗 讚讚讜讚 讛诪诇讱 注"讛 讘砖讘转 (砖讘转 诇:) 诪驻讜专砖 砖诐 讛住讬讘讛 讚住诇讬拽 讘讚专讙讗 讗讱 讻讗谉 诇诪讛 住诇讬拽 讜讬转讬讘 讗讗专讝讗, 讜讗诐 诇讝讛 住讬讘讛 讛讜讛 爪专讬讱 诇驻专砖 诇讛 转诇诪讜讚讗 讻讗砖专 驻讬专砖 讛住讬讘讛 讙讘讬 讚讜讚 讛诪诇讱 注"讛 讜讙讘讬 专讘讛 讘专 谞讞诪谞讬? 注诇 讻谉 爪专讬讱 诇驻专砖 住诇讬拽 讜讬转讬讘 讗讗专讝讗 拽讗讬 注诇 诪诇讗讱 讛诪讜转 讚讬转讬讘 讗讗专讝讗 诇讛驻拽讬注讜 讜诇砖讘专讜 讜讛砖诪讬注 拽讜诇 讘砖讘讬专转 讛讗专讝 讜讞专讚 专讘 讞住讚讗 注诇 砖讘讬专转 讛讗专讝 讜砖转讬拽.
讜谞专讗讛 诇讬 讛讟注诐 砖讛讞专讬讚讜 注诇 讬讚讬 讛讗专讝 讜诇讗 讘讗讬诇谉 讗讞专 诇专诪讜讝 诇讜 讗转讛 爪讚讬拽 讙诪讜专 砖讚讜诪讛 诇讗专讝 讚讻转讬讘 讘爪讚讬拽 讻职旨讗侄专侄讝 讘址旨诇职旨讘指谞讜止谉 讬执砖职讉讙侄旨讛 (转讛诇讬诐 爪讘, 讬讙) 讜讻讘专 讛砖诇诪转 转讬拽讜谉 砖诇讱 讜谞转诪诇讗转 讘砖诇讬诪讜转 注讬诇讜讬 讛谞驻砖 砖诇讱 讜诪讛 诇讱 注讜讚 讘注讜诇诐 讛讝讛.
讗讜 讬讜讘谉 专诪讝 诇讜 讗转讛 讬砖 诇讱 讘谞讬诐 讞讻诪讬诐 诪诪诇讗讬诐 诪拽讜诪讱 讻讗专讝 讝讛 砖讙讝注讜 诪讞诇讬祝 注诇 讻谉 诇讗 转爪讟注专 诪驻讟讬专转讱. 讗讬 谞诪讬 讗侄专侄讝 [208] 讙讬诪讟专讬讗 专址讘 讞执住职讚旨指讗 [208] 砖讛讜讗 专讗砖讬 转讬讘讜转 专址讘 讞执住职讚旨指讗 .



诪执驻旨职谞值讬 诪址讛 讝旨指讻指讛 专职讗讜旨讘值谉 诇职讛执诪旨指谞讜止转 讘旨职讛址爪旨指诇指讛 转旨职讞执诇旨指讛. 谞专讗讛 诇讬 讘住"讚 注诇 驻讬 讛讻诇诇 砖诇 '诪执驻旨职谞值讬 诪址讛' 讚讗转诪专 讘转诇诪讜讚讗 讜讛讜讗 讛讗讞讚 讘砖讘讬诇 砖讛讜讗 讛讘讻讜专 讜讛讙讚讜诇 讜讛砖谞讬 讛讜讗 讟注诐 讚拽讗诪专 专讘讬 转谞讞讜诐 诪驻谞讬 砖驻转讞 讘讛爪诇讛.



讛址讝职专值讞址 讛址砖旨讈侄诪侄砖讈 诇指专讜止爪职讞执讬诐 (讚讘专讬诐 讚, 诪讗). 谞专讗讛 诇讬 讘住"讚 专诪讝 诇讜 注诇 '专指讗诪止转 讘址旨讙执旨诇职注指讚 诇址讙指旨讚执讬' 讻谞讝讻专 讘讚讘专讬诐 (讚讘专讬诐 讚, 诪讙) 讜讗讬谉 讗讜转 讗' 讬讜爪讗 讘诪讘讟讗 讗诇讗 专拽 讗讜转讬讜转 '专诪转' [640] 砖讛讬讗 诪住驻专 砖旨讈侄诪侄砖讈 [640] 讜讝讜 讛讬讗 讗讞转 诪砖诇砖 注专讬诐 讜专诪讝 诇讜 注诇讬讛 诪砖讜诐 讚砖诐 砖讻讬讞讬 专讜爪讞讬诐 讟讜讘讗 讜诇讝讛 讗诪专 '讛址讝职专值讞址 讛址砖旨讈侄诪侄砖讈 诇指专讜止爪职讞执讬诐' 讝讜 专讗诪转 讘讙诇注讚.



"讗止讛值讘 讻旨侄住侄祝 诇止讗 讬执砖讉职讘旨址注 讻旨侄住侄祝", 讝侄讛 诪止砖讈侄讛 专址讘旨值谞讜旨 (拽讛诇转 讛, 讟). 谞专讗讛 诇讬 讘住"讚 '讻旨侄住侄祝' 专诪讝 诇砖诇讬诪讜转 讛诪爪讜讛 讘诪讞砖讘讛 讜讚讘讜专 讜诪注砖讛 讜讛讬讬谞讜 讜讛讬讬谞讜 讻"祝 专诪讝 诇诪注砖讛 讻讬 讻诇 诪注砖讛 转转讬讬讞住 诇讬讚讬诐 讜讻驻讬诐 讜住诪"讱 专诪讝 诇诪讞砖讘讛 砖讛讬讗 讘诪讜讞讗 住转讬诪讗讛 讻诪讜 讗讜转 住' 讚讛讜讗 住转讜诐 诪讻诇 爪讚讚讬谉 讜讗讜转 驻' 专诪讝 诇讚讬讘讜专 砖讛讜讗 讘驻讛 讜诇讻谉 讛诪爪讜讛 谞拽专讗转 '讻旨侄住侄祝 讜职讝指讛指讘' 专诪讝 诇转讜专讛 砖讛讬讗 谞讞砖讘转 讘砖讘注讛 住驻专讬诐 讜谞讞砖讘转 讘讞诪砖 住驻专讬诐 讻谞讙讚 讗讜转讬讜转 '讝侄旨讛' 讜诇讻谉 讝讛 讻讬谞讜讬 诇转讜专讛 讻诪讜 砖讗诪专讜 专讘讜转讬谞讜 讝"诇 (诪讙讬诇讛 讟讜.) 注诇 驻住讜拽 诇指讚址注址转 诪址讛 讝侄旨讛 讜职注址诇 诪址讛 讝侄旨讛 (讗住转专 讚, 讛) 砖诪讗 注讘专讜 注诇 讛转讜专讛 讚讻转讬讘 讘讛 诪执讝侄旨讛 讜旨诪执讝侄旨讛 讛值诐 讻职旨转只讘执讬诐 (砖诪讜转 诇讘, 讟讜) 讜讝讛讜 讝讛 讚'讝指讛指讘' 讜讗讜转 讘' 讚'讝指讛指讘' 专诪讝 砖讛讬讗 转讜专讛 讻驻讜诇讛 砖讘讻转讘 讜砖讘注诇 驻讛 讗讜 讞诇拽 谞讙诇讛 讜讞诇拽 讛谞住转专 讜讝讛讜 讝指讛指讘 讛诐 讗讜转讬讜转 讝侄旨讛 讘旨' 谞诪爪讗 讻旨侄住侄祝 专诪讝 诇诪爪讜转 讜职讝指讛指讘 专诪讝 诇转讜专讛 讻诪讜 砖讘讬讗专谞讜 讘诪拽讜诐 讗讞专.
讜讛谞讛 诪砖讛 专讘讬谞讜 注"讛 讗讜讛讘 诇注砖讜转 诪爪讜转 砖诇讬诪讜转 讘砖诇砖讛 讛谞讝讻专讬诐 砖讛诐 专诪讜讝讬诐 讘讗讜转讬讜转 讻旨侄住侄祝 讜讗祝 注诇 驻讬 砖讻诇 诪爪讜转 砖讛讬讜 讘讬讚讜 讛讬讜 砖诇诪讬诐 讘砖诇砖讛 讛专诪讜讝讬诐 讘讗讜转讬讜转 讻旨侄住侄祝 专爪讛 诇注砖讜转 讙诐 诪爪讜讛 讝讜 砖诇 注专讬 诪拽诇讟 砖诇讬诪讛 讘砖诇砖讛 讛谞讝讻专 砖转讛讬讛 讙诐 讝讜 谞拽专讗转 讘砖诐 讻旨侄住侄祝 讗讱 讻讬讜谉 讚注讚讬讬谉 诇讗 讛讙讬注 讝诪谉 讛诪注砖讛 砖诇讛诐 讜专拽 讬砖 诇讜 讘讝讛 讞诇拽 讚讘讜专 讜讞诇拽 讛诪讞砖讘讛 诇讻谉 讟专讞 诇注砖讜转 诇讛诐 讛讘讚诇讛 讘诪注砖讛 讛讛讻谞讜转 砖讛讻讬谉 讘讛诐 讻讚讗讬转讗 讘讘专讬讬转讗 诇注讬诇 诇讛讘讬讗 砖诐 诪讬诐 讜砖讗专 讚讘专讬诐 讛爪专讬讻讬诐 诇讛诐, 讜讗祝 注诇 驻讬 讚注转讛 讗讬谉 拽讜诇讟讜转 讜讗讬谉 爪讜专讱 注转讛 讘讛讻谞讜转 讗诇讜 注诐 讻诇 讝讛 讗诪专 诪爪讜讛 讝讜 砖讘讗讛 诇讬讚讬 讚讬讬拽讗 砖讗讜讻诇 诇转拽谉 讘讛 讗讬讝讛 讚讘专讬诐 砖诇 诪注砖讛 讘讬讚讬诐 讗拽讬讬诪谞讛 诪注讻砖讬讜 讜诇讗 讗谞讬讞 讝讛 注讚 讗讞专 砖讬讻谞住讜 讬砖专讗诇 诇讗专抓 讜讬砖诇讬诪讜 讜讬注砖讜 转讬拽讜谞讬诐 讗诇讜.



诇职诪执讬 谞指讗侄讛 诇执诇职诪止讚 讘旨侄讛指诪讜止谉? 诇职诪执讬 砖讈侄讻旨指诇 转旨职讘讜旨讗指讛 砖讈侄诇旨讜止 (转讛诇讬诐 拽讜, 讘). 谞专讗讛 诇讬 讘住"讚 讛讻讜谞讛 '诇职诪执讬 谞指讗侄讛 诇执诇职诪止讚 讘旨侄讛指诪讜止谉' 讻诇讜诪专 诇讚专讜砖 讘专讘讬诐 转讜专讛 讜诪讜住专 讜讬专讗讛 砖讬讛讬讜 讚讘专讬讜 谞砖诪注讬诐 讝讛 '砖讈侄讻旨指诇 转旨职讘讜旨讗指讛 砖讈侄诇旨讜止' 讻诇讜诪专 砖诇讜诪讚 转讜专讛 诇砖诪讛 讻讬 讻诇 讛诇讜诪讚 转讜专讛 诇砖诪讛 讚讘专讬讜 谞砖诪注讬诐 讜讻诪讜 砖讗诪专 专讘讬 诪讗讬专 讻诇 讛诇讜诪讚 转讜专讛 诇砖诪讛 讝讜讻讛 诇讚讘专讬诐 讛专讘讛 (诪砖谞讛 讗讘讜转 讜, 讗), 讜讗诪专讜 专讘讜转讬谞讜 讝"诇 (注讘讜讚讛 讝专讛 讬讟.) 注诇 驻住讜拽 讜旨讘职转讜止专指转讜止 讬侄讛职讙侄旨讛 讬讜止诪指诐 讜指诇指讬职诇指讛 (转讛诇讬诐 讗, 讘) 砖讛诇讜诪讚 转讜专讛 诇砖诪讛 谞拽专讗转 转旨讜止专指转讜止 讗讘诇 讛诇讜诪讚 砖诇讗 诇砖诪讛 注讜讚谞讛 谞拽专讗转 转旨讜止专址转 讛殖' 砖诇讗 讝讻讛 讘讛 讝讛 讛诇讜诪讚 讗讜转讛 讜讝讛讜 砖讗诪专 '诪执讬 砖讈侄讻旨指诇 转旨职讘讜旨讗指讛' 讛讬讗 讛转讜专讛 谞拽专讗转 '砖讈侄诇旨讜止' 砖诇讜诪讚讛 诇砖诪讛 讚讻转讬讘 讘讬讛 '讜旨讘职转讜止专指转讜止 讬侄讛职讙侄旨讛'.
讗讜 讬讜讘谉 讘住"讚 讚讻诇 专讘 砖诇讜拽讞 驻专住 诪谉 讛爪讬讘讜专 讗讬谉 讚讘专讬讜 谞砖诪注讬诐 讻诇 讻讱 讻讬讜谉 砖讛爪讘讜专 诪讞讝讬拽讬诐 讘讬讚讜 诇诇诪讜讚 讙讬讬住讬 讘讬讛 讜砖诪注转讬 专讘 讗讞讚 讛讬讛 讚讜专砖 转讜讻讞转 诪讜住专 讘专讘讬诐 讜讚专砖 诇讛诐 驻住讜拽 讝讛 讘诪砖诇讬 砖执讈诪职注讜旨 诪讜旨住指专 讜址讞植讻指诪讜旨 讜职讗址诇 转执旨驻职专指注讜旨 (诪砖诇讬 讞, 诇讙) 讻诇讜诪专 砖诪注讜 诪讜住专 砖讗谞讬 讗讜诪专 讜讞讻诪讜 讘讜 砖转拽讘诇讜 讗讜转讜 讜讗诇 转驻专注讜 讛驻专住 砖诇讬 讻讚讬 砖讬讛讬讛 诪讜住专 砖诇讬 诪拽讜讘诇 讗爪诇讻诐, 讜讻谉 讗诪专 注讜讚 讛讻转讜讘 讘讗讜转讜 住讬诪谉 拽职讞讜旨 诪讜旨住指专执讬 讜职讗址诇 讻指旨住侄祝 (诪砖诇讬 讞, 讬) 专爪讜谞讜 诇讜诪专 拽讞讜 诪讜住专 砖诇讬 讜讗诇 转转谞讜 诇讬 讻住祝 讛驻专住 砖讗讬谉 讗谞讬 专讜爪讛 诪讻诐 讻诇讜诐 讗诇讗 专拽 讝讗转 诇砖诪讜注 诪讜住专 讜讝讛讜 砖讗诪专 '诇职诪执讬 谞指讗侄讛 诇执诇职诪止讚 讘旨侄讛指诪讜止谉' 专爪讜谞讜 诇讜诪专 诇讚专讜砖 讘专讘讬诐 转讜讻讞讜转 诪讜住专 '诇职诪执讬 砖讈侄讻旨指诇 转旨职讘讜旨讗指讛 砖讈侄诇旨讜止' 砖讗讬谞讜 谞讛谞讛 诪讗讞专讬诐 讚讗讝 讚讘专讬讜 谞砖诪注讬诐.



讻旨指诇 讛指讗讜止讛值讘 诇职诇址诪旨值讚 讘旨侄讛指诪讜止谉 诇讜止 转旨职讘讜旨讗指讛 (转讛诇讬诐 拽讜, 讘). 谞专讗讛 诇讬 讗诐 讛转诇诪讬讚讬诐 讟驻砖讬诐 砖讛诐 诪住讜讙 '诪址讛值专 诇执砖职讈诪讜止注址 讜旨诪址讛值专 诇职讗址讘值旨讚' 讗讜 '拽指砖侄讈讛 诇执砖职讈诪讜止注址 讜旨诪址讛值专 诇职讗址讘值旨讚' (诪砖谞讛 讗讘讜转 讛, 讬讘) 讗讝 讛转讜专讛 砖讟讜专讞 讛专讘 诇诇诪讚诐 讛讜诇讻转 诇讗讘讜讚 讜诪讜谞讞转 注诇 拽专谉 讛爪讘讬 讜讗讬谉 讝讻讜转 诇专讘 讘讛 讻讬讜谉 砖讗讘讚讛 诪讬讚 讛转诇诪讬讚讬诐 转讻祝 讗讘诇 讗诐 讛转诇诪讬讚讬诐 讞讻诪讬诐 砖讛诐 诪住讜讙 '诪址讛值专 诇执砖职讈诪讜止注址 讜职拽指砖侄讈讛 诇职讗址讘值旨讚' 讚讛转讜专讛 诪砖转诪专转 讘拽专讘诐 讛专讬 讛专讘 讬砖 诇讜 讝讻讜转 讘转讜专讛 讝讜 砖诇讬诪讚讛 诇讛诐.
讜讛谞讛 讘转讜讱 讗讜转讬讜转 讛指诪讜止谉 讻讝讛 讛"讛 诪"诐 讜讬"讜 谞讜"谉 讬砖 讗讜转讬讜转 '讛指诪讜止谉' 砖谞讬 谞诪爪讗 讛诐 讛诪讜谉 诪讘讞讜抓 讜讛诪讜谉 诪讘驻谞讬诐 砖讗讬谉 诪讗讘讚讬诐 讻诇讜诐 诪转讜专转诐. 讙诐 注讜讚 讛诪诇讜讬 讛谞讝讻专 讻讜诇讜 注诐 讛讻讜诇诇 讻诪谞讬谉 讞植讻指诪执讬诐 [118] 讗讝 讝讛 诇讜 转讘讜讗讛 砖讝讜讻讛 讘转讜专讛 砖诪诇诪讚讛 讻讬讜谉 讚讛讬讗 诪砖转诪专转 讘拽专讘 讛转诇诪讬讚讬诐.
讜注讜讚 谞专讗讛 诇讬 讘住"讚 '讛指诪讜止谉' 注诐 讛讻讜诇诇 讙讬诪讟专讬讗 拽"讘 [102] 讜讗讛讘讛 专诪讝 诇诪讬转讜拽 讻诇讜诪专 诪诪转拽 拽"讘 讞专讜讘讬谉 讗讝 诇讜 '转旨职讘讜旨讗指讛' 讗讜转讬讜转 '转讘讗 讜"讛' 住讜讚 讜"讛 砖讘砖诐 砖讛讜讗 住讜讚 转驻讗专转 讜诪诇讻讜转.
讜诪讛 砖讗诪专讜 '讬职讛指讘讜旨 讘旨值讬讛旨 专址讘旨指谞指谉 注值讬谞址讬职讛讜旨 讘旨职专址讘旨指讛 讘旨职专值讬讛旨 讚旨职专指讘指讗' 讛拽砖讛 讛专讘 驻转讞 注讬谞讬诐 讜讻讬 诇讗 讛讬讛 谞诪爪讗 讘讗讜转讜 讛讚讜专 转诇诪讬讚 讞讻诐 讘谉 转诇诪讬讚 讞讻诐? 注讬讬谉 砖诐. 讜谞专讗讛 诇讬 砖讝讻讜 砖谞讬讛诐 诇讻讜讬谉 注诇 讛讗诪转 讘讻诇 讚讘专讬讛诐 讜诇讗住讜拽讬 砖诪注转转讗 讗诇讬讘讗 讚讛诇讻转讗 砖讘讗诪转 讚讘专 讝讛 谞诪爪讗 讗爪诇 专讘讗 讚拽讬讬诪讗 诇谉 讻讜转讬讛 讘讻讜诇讬讛 转诇诪讜讚讗 诇讘专 诪谉 讬注"诇 拽讙"诐 讜讗驻砖专 讚讙诐 专讘讛 讘专讬讛 讛讜讛 讛讻讬.
讜讛谞讛 讘讙诪专讗 谞转谞讜 '住讬诪谉 讗砖讬 诇诇诪讜讚 专讘讬谞讗 诇诇诪讚' 讜谞专讗讛 诇讬 讘住"讚 讛讻讜谞讛 讚住讬诪谉 讝讛 讛讜讗 讚讗讬转讗 讘砖讘转 (砖讘转 讚祝 诇:) 讗诪专 专讘讬 讙讬讚诇 讗诪专 专讘讬 讻诇 转诇诪讬讚 讞讻诐 砖讬讜砖讘 诇驻谞讬 专讘讜 讜讗讬谉 砖驻转讜转讬讜 谞讜讟驻讜转 诪专 转讻讜讬谞讛 (砖讬专 讛砖讬专讬诐 讛, 讬讙) 谞诪爪讗 讘讗砖 注砖讜 讗讝讛专讛 诇转诇诪讬讚 讚转讻讜讬谞讛 砖驻转讬讜 讘讗砖 讗诐 讗讬谉 砖驻转讬讜 谞讜讟驻讜转 诪专 讜讗诐 讻谉 讝讛 住讬诪谉 '讗砖讬' 砖讛讜讗 诇砖讜谉 讗砖 谞拽讬讟 诪讬诇转讬讛 注诇 讛转诇诪讬讚 讚讗诪专 讻诇 讛讗讜讛讘 诇诇诪讜讚, 讗讱 '专讘讬谞讗' 砖讛讜讗 诇砖讜谉 专讘 讜专讘谞讜转 谞拽讬讟 诪讬诇转讬讛 注诇 讛诪诇诪讚 讛讜讗 讛专讘 讚讗诪专 讻诇 讛讗讜讛讘 诇诇诪讚.



讛址专职讘旨值讛 转旨讜止专指讛 诇指诪址讚职转旨执讬 诪值专址讘旨讜止转址讬, 讜职讬讜止转值专 诪值讞植讘值专址讬, 讜旨诪执转旨址诇职诪执讬讚址讬 讬讜止转值专 诪执讻旨只诇旨指诐 (讬砖注讬讛 讬讟, 讬讙). 谞专讗讛 诇讬 讘住"讚 讗讜转 诇诪"讚 专诪讝 诇诇讬诪讜讚 讛转讜专讛 讜讛谞讛 讗讜转 诇诪"讚 讛注拽专讬 专讜诪讝 诇诇讬诪讜讚 砖诇讜诪讚 讛讗讚诐 诪注爪诪讜 砖诪讞讻讬诐 诪讬谞讬讛 讜讘讬讛 讜谞砖讗专 砖诇砖讛 讗讜转讬讜转 讘讗诇驻"讗 讘讬转"讗 砖讬砖 讘诪诇讜讗诐 讗讜转 诇诪"讚 讜讛诐 讗讜转 讗诇"祝 讜讗讜转 讙讬诪"诇 讜讗讜转 讚诇"转 讜讗诇讜 讛砖诇砖讛 诇诪讚讬"谉 专讜诪讝讬诐 讗讞讚 诇诇讬诪讜讚 砖诇讜诪讚 诪专讘讜 讜讗讞讚 诇诇讬诪讜讚 砖诇讜诪讚 诪讞讘讬专讜 讜讗讞讚 诇诇讬诪讜讚 砖诇讜诪讚 诪转诇诪讬讚讬讜 讜住讬诪谉 砖诇 砖诇砖讛 讗诇讜 讗讙"讚 砖爪专讬讱 诇讛讬讜转 '讗讙讚' 讗讞讚 注诐 专讘讜 讜注诐 讞讘讬专讜 讜注诐 转诇诪讬讚讜 讜住讬诪谉 诇讻诇 讗专讘注讛 诇诪讚讬谉 讗诇讜 '讗讙讚诇' 砖讘讗专讘注讛 诪讬谞讬 诇讬诪讜讚 讗讙讚诇 讛转讜专讛.



讗指诪址专 专址讘旨执讬 讬职讛讜止砖讈只注址 讘旨侄谉 诇值讜执讬: 诪址讗讬 讚旨执讻职转执讬讘: "注止诪职讚讜止转 讛指讬讜旨 专址讙职诇值讬谞讜旨 讘旨执砖讈职注指专址讬执讱职 讬职专讜旨砖讈指诇指讬执诐" 诪执讬 讙旨指专址诐 诇职专址讙职诇值讬谞讜旨 砖讈侄讛指讬讜旨 注讜止诪职讚执讬谉 讘旨址诪旨执诇职讞指诪指讛? 砖讈址注植专值讬 讬职专讜旨砖讈指诇址讬执诐 砖讈侄讛指讬讜旨 注讜止住职拽执讬谉 讘旨址转旨讜止专指讛 (转讛诇讬诐 拽讻讘, 讘). 讛拽讜砖讬讗 讘诪讗诪专 讝讛 讬讚讜注讛 讚讛讜讛 诇讬讛 诇诪讬诪专 讚专砖讛 讛砖谞讬讛 砖诇 '砖讉指诪址讞职转旨执讬 讘旨职讗止诪职专执讬诐 诇执讬' 拽讜讚诐 讚专砖讛 讝讜 讚讚专砖讛 讛砖谞讬讛 拽讗讬 注诇 专讬砖讗 讚拽专讗 讜讝讜 注诇 住讬驻讬讛 讚拽专讗? 讜注讜讚 拽砖讗 转专讜讜讬讬讛讜 专讘讬 讬讛讜砖注 讘谉 诇讜讬 讗诪专讬谞讛讜 讜讛讜讛 诇讬讛 诇注专讘诐 讘讬讞讚 讜诇诪讛 讞诇拽诐 诇砖转讬 诪讬诪专讜转?
讜谞专讗讛 诇讬 讘住"讚 讻讬 讚专砖讛 砖诇 '注止诪职讚讜止转 讛指讬讜旨 专址讙职诇值讬谞讜旨' 讗讬谉 诇讛 讛转讞讘专讜转 注诐 讚专砖转 '砖讉指诪址讞职转旨执讬 讘旨职讗止诪职专执讬诐 诇执讬' 讬注谉 讻讬 讘讚专砖转 '砖讉指诪址讞职转旨执讬' 拽讗诪专 砖讛诐 讘讗讬诐 诇拽谞转专 讜诇讘讝讜转 讜注诐 讻诇 讝讛 讗谞讬 '砖讉指诪址讞职转旨执讬' 讜注诇 讝讜 讛讚专砖讛 诇讗 讬讘讗 讛住讬讜诐 砖诇 '注止诪职讚讜止转' 讻驻讬 讛讚专砖讛 讚讛讻讗 讛谉 讗诐 谞驻专砖 诪讛 砖讗诪专 '注止诪职讚讜止转' 讛讜讗 诪讚讘专讬 讚讜讚 讛诪诇讱 注"讛 讛谉 讗诐 谞驻专砖 讛讜讗 诪讚讘专讬 讛讗讜诪专讬诐 讻讬 讗讬谉 拽砖专 诇讚讘专讬诐 讝讛 讘讝讛, 讜诇讻谉 诪讜讻专讞 诇讜诪专 讚专讘讬 讬讛讜砖注 讘谉 诇讜讬 谞拽讬讟 诇讛讜 诇讚专砖讜转 讗诇讛 讻诇 讗讞转 讘驻谞讬 注爪诪讜 讜诇讻谉 诪住讚专 讛转诇诪讜讚 讛拽讚讬诐 讚专砖讛 砖诇 住讜祝 讛驻住讜拽 拽讜讚诐 讚专砖讛 讚转讞诇转 讛驻住讜拽 讻讚讬 诇诇诪讚讬谞讜 讚诇讗 讗诪专诐 专讘讬 讬讛讜砖注 讘谉 诇讜讬 诇砖转讬 讚专砖讜转 讗诇讜 讘讬讞讚 讻讬 讘砖讬谞讜讬 讝讛 砖砖讬谞讛 讛住讚专 注讜专专 讗讜转谞讜 讘讚讘专 讝讛.
诪讬讛讜 爪专讬讻讬谉 讗谞讞谞讜 诇讛讘讬谉 诇驻讬 讛讚专砖讛 讚讚专讬砖 专讘讬 讬讛讜砖注 讘谉 诇讜讬 诇驻住讜拽 '砖讉指诪址讞职转旨执讬 讘旨职讗止诪职专执讬诐 诇执讬' 砖讗讜诪专 讚讜讚 讛诪诇讱 注"讛 讚讻讜谞转诐 砖诇 讗诇讜 诇拽谞转专 讜诇讗谞讜转 讗讜转讜 讘讚讘专讬诐 讗讬讱 讬讘讗 注诇 讝讛 住讬讜诐 讛讻转讜讘 砖讗讜诪专 '注止诪职讚讜止转 讛指讬讜旨 专址讙职诇值讬谞讜旨'? 讜谞专讗讛 诇讬 讘住"讚 讻讬 讘讗诪转 讘诇讗讜 讛讻讬 讬砖 诇讛拽砖讜转 讗诪讗讬 诪讘讬谉 讚讜讚 讛诪诇讱 注"讛 讻讜谞转 讚讘专讬讛诐 拽谞转讜专 讜讗讜谞讗转 讚讘专讬诐, 砖诪讗 讘讗诪转 讛诐 诪砖转讜拽拽讬诐 讜诪转讗讜讬诐 砖转讛讬讛 讛注讘讜讚讛 砖诇 讛拽专讘谞讜转 讘讘讬转 讛诪拽讚砖 砖讘讬专讜砖诇诐 砖讛讬讗 注讬专 讘讞专 诇讜 讬志讛 砖注诇 讝讛 谞拽专讗 讛诪拽讚砖 讘讬转 讛讘讞讬专讛 讻讬 讘讬专讜砖诇诐 砖诐 讛讜讗 砖注专 讛砖诪讬诐?
讜讬砖 诇转专抓 讻讬讜谉 讚诇讬诪讜讚 讛转讜专讛 讛讜讗 讘诪拽讜诐 拽专讘谞讜转 讜讻诪讜 砖讗诪专讜 (诪谞讞讜转 拽讬.) 讝止讗转 讛址转旨讜止专指讛 诇指注止诇指讛 诇址诪执旨谞职讞指讛 讜职诇址讞址讟指旨讗转 讜职诇指讗指砖指讈诐 (讜讬拽专讗 讝, 诇讝) 讻诇 讛注讜住拽 讘转讜专讛 讻讗讬诇讜 讛拽专讬讘 注讜诇讛 诪谞讞讛 讞讟讗转 讜讗砖诐. 谞诪爪讗 讗祝 注诇 讙讘 讚讘讗讜转讜 讝诪谉 诇讗 讛讬讜 诪拽专讬讘讬诐 拽专讘谞讜转 砖讜专 讜砖讛 讘讬专讜砖诇诐 讛讬讜 诪拽专讬讘讬诐 讻诇 讛拽专讘谞讜转 讘讘转讬 诪讚专砖讜转 砖讛讬讜 讘讬专讜砖诇诐 砖诇讜诪讚讬诐 转讜专讛 讘拽讘注 讜讘讬讜诐 讗讞讚 讻诇 讗讞讚 讜讗讞讚 诪拽专讬讘 讬讜转专 诪诪讗讛 拽专讘谞讜转 讜讛拽讟专讜转 讜诪谞讞讜转 注诇 讬讚讬 讛转讜专讛 砖诇讛诐 砖诇讜诪讚讬诐 讘讛. 讜讬讚讜注 讚注住拽 讛转讜专讛 诪讜注讬诇 讘诪拽讜诐 砖讗讬 讗驻砖专 诇讛拽专讬讘 拽专讘谞讜转 诪诪砖 讚诇讬讻讗 诪拽讚砖 讜讗诐 讻谉 诇诪讛 爪讜注拽讬诐 '诪转讬 讬讘谞讛 讘讬转 讛诪拽讚砖' 讗诐 讻讜谞转诐 讻讚讬 砖讬注砖讜 注讘讜讚讛 讘讬专讜砖诇诐? 讗诇讗 讜讚讗讬 诇拽谞转专 诪转讻讜谞讬诐!
诪讬讛讜 诇讝讛 讬砖 诇讜诪专 讚讛诐 讞讜砖讘讬诐 讗讬谉 诇讬诪讜讚 讛转讜专讛 讘讬转 讛诪讚专砖 砖讘讬专讜砖诇诐 谞讞砖讘 讻注讘讜讚讛 讬注谉 讻讬 注讘讜讚讛 砖诇 讛拽专讘讛 讜讛拽讟专讛 讗诐 注砖讗讛 诪讬讜砖讘 驻住讜诇讛 讜讗诐 讻谉 讻讬讜谉 讚诇诪讚讬谉 诪讬讜砖讘 讗讬谉 诪讜注讬诇 诇讬诪讜讚 转讜专讛 讝讜 讘诪拽讜诐 拽专讘谞讜转 讜拽讟讜专转 住诪讬诐, 诇讻谉 讗讞专 砖讗诪专 '砖讉指诪址讞职转旨执讬 讘旨职讗止诪职专执讬诐 诇执讬' 讚讘讗 诇讛讜讚讬注 讘讝讛 讚讻讜谞转诐 诇拽谞转专 讜诇讗谞讜转 讘讚讘专讬诐 讗诇讜 讗诪专 注讜讚 '注止诪职讚讜止转 讛指讬讜旨 专址讙职诇值讬谞讜旨 讘执旨砖职讈注指专址讬执讱职 讬职专讜旨砖指讈诇指鈥嵵醋�' 讛诐 讘转讬 诪讚专砖讜转 砖讛诐 砖注专讬 讛诇讻讛 砖讛讬讬谞讜 诇讜诪讚讬诐 转讜专讛 讜讻诪讜 砖讗诪专讜 专讘讜转讬谞讜 讝"诇 (诪讙讬诇讛 讻讗.) 讚注讚 专讘谉 讙诪诇讬讗诇 讛讬讜 诇讜诪讚讬诐 转讜专讛 诪注讜诪讚 讜讗诐 讻谉 注讜砖讬诐 注讘讜讚讛 诪注讜诪讚 讜诇诪讛 爪讜注拽讬诐 '诪转讬 讬讘谞讛 讘讬转 讛诪拽讚砖' 讜讛诇讗 讻砖讗讬谉 讘讬转 讛诪拽讚砖 讘谞讜讬 谞讞砖讘 讛诇讬诪讜讚 讻拽专讘谞讜转 诪诪砖 讜讛专讬 讻诇 讗讞讚 讜讗讞讚 讗驻砖专 砖讬拽专讬讘 讗诇祝 注讜诇讜转 讘讬讜诐 讘转讜专讛 砖诇讜诪讚 讻诪讜 砖谞讗诪专 '讝止讗转 讛址转旨讜止专指讛 诇指注止诇指讛'? 讜注诇 讻谉 讗讬谉 诇讛诐 讛转谞爪诇讜转 讛谞讝讻专.
讜注讜讚 谞专讗讛 诇讬 讘住"讚 讛讟注诐 讚讛拽讚讬诐 转诇诪讜讚讗 讚专砖讛 讚'注止诪职讚讜止转 讛指讬讜旨 专址讙职诇值讬谞讜旨' 拽讜讚诐 讚专砖讛 讚'砖讉指诪址讞职转旨执讬' 砖讛讜讗 专讬砖讗 讚拽专讗 诪砖讜诐 讚讘讛讗讬 讚专砖讛 讚'砖讉指诪址讞职转旨执讬' 讚讚专讬砖 专讘讬 讬讛讜砖注 讘谉 诇讜讬 讬砖 拽讜砖讬讗 讙讚讜诇讛 讻讬讜谉 讚讗讜诪专 讚讜讚 讛诪诇讱 注"讛 砖讛诐 讗讜诪专讬诐 '诪指转址讬 讬指诪讜旨转 讝指拽值谉 讝侄讛 讜职讬执讘职谞侄讛 砖讈职诇止诪止讛 讘旨值讬转 讛址讘旨职讞执讬专指讛' 讗讬讱 讗讜诪专 '砖讉指诪址讞职转旨执讬' 注诇 讚讘专讬诐 讗诇讜, 讜讻讬 讗诇讜 讛诐 诪砖转讜拽拽讬诐 讘讗诪转 诇讘讬转 讛诪拽讚砖? 讜讛诇讗 讻诇 讻讜谞转诐 讛讜讗 诇拽谞转专 讜诇讗谞讜转 讗讜转讜 讘讚讘专讬诐 讗诇讜 砖讗讜诪专讬诐 讜讬讘谞讛 砖诇诪讛 讘讬转 讛讘讞讬专讛 专爪讜谞诐 诇讜诪专 砖讛讜讗 讞住 讜砖诇讜诐 谞驻住诇 诇讘谞讜转 诪驻谞讬 砖砖驻讱 讚诪讬诐 讛专讘讛 讻诪讜 砖谞讗诪专 诇讜 注诇 讬讚讬 讛谞讘讬讗 '讚指旨诪执讬诐 专址讘执旨讬诐 砖指讈驻址讻职转指旨' (讚讘专讬 讛讬诪讬诐 讗' 讻讘, 讞) 诇讻谉 讗转讛 '诇止讗 转执讘职谞侄讛' 砖讛诐 讚讜专砖讬诐 讝讛 诇讙谞讗讬 讞住 讜砖诇讜诐 谞驻住诇 注诇 讬讚讬 砖驻讬讻讜转 讚诪讬诐 砖注砖讛! 讜讗诐 讻谉 讗讬讱 讗讜诪专 '砖讉指诪址讞职转旨执讬 讘旨职讗止诪职专执讬诐 诇执讬' 讻讬讜谉 讚讛诐 诪转讻讜谞讬诐 诇讘讝讜转 讜诇拽谞转专?
诇讻讱 讛拽讚讬诐 讚专砖讛 讝讜 砖诇 '注止诪职讚讜止转 讛指讬讜旨 专址讙职诇值讬谞讜旨' 讚讚专讬砖 诪讬 讙专诐 诇专讙诇讬谞讜 砖讬讛讬讜 注讜诪讚讜转 讘诪诇讞诪讛? '讘执旨砖职讈注指专址讬执讱职 讬职专讜旨砖指讈诇指鈥嵵醋�' 砖讛讬讜 注讜住拽讬诐 讘讛诐 讘转讜专讛! 谞诪爪讗 讻诇 讗讜转诐 讚诪讬诐 砖砖驻讱 讛爪诇讬讞 讘讛诐 讘讝讻讜转 讛转讜专讛 讜讗诐 讞"讜 讬讙讬注 诇讜 诪谉 砖驻讬讻讜转 讚诪讬诐 讗诇讜 讞住专讜谉 砖讬讗诪专讜 谞驻住诇 讞"讜, 讗讬讱 讬转讻谉 讝讻讜转 讛转讜专讛 驻讜注诇 驻住讜诇 讜讞住专讜谉? 讗诇讗 讜讚讗讬 讻诇 砖驻讬讻讜转 讚诪讬诐 砖砖驻讱 讛诐 驻讜注诇 讟讜讘 讜诪讛 砖讗诪专 诇讜 '讚指旨诪执讬诐 专址讘执旨讬诐 砖指讈驻址讻职转指旨' 诇讻谉 讗转讛 '诇止讗 转执讘职谞侄讛' 诇讗讜 诪砖讜诐 讚讚讘专 讝讛 讛讜讗 讙专注讜谉 讜讞住专讜谉 讗诇讬讜 讗诇讗 讟注诐 讗讞专 讬砖 讘讝讛 诇讜诪专 讻讬 讗转讛 谞转讗讝专转 讘诪讚转 讛讙讘讜专讛 砖砖驻讻转 讚诪讬诐 讜讗祝 注诇 驻讬 砖诪爪讜讛 讙讚讜诇讛 注砖讬转 讘讝讛 注诐 讻诇 讝讛 讘谞讬谉 讘讬转 讛诪拽讚砖 讛讜讗 谞注砖讛 讘诪讚转 讛讞住讚 爪专讬讱 砖讬讘谞讛 注诇 讬讚讬 诪讬 砖诇讗 驻注诇 讘讬讚讬讜 驻讜注诇 讚讬谉 讘讗讜驻谉 讚诪讝讛 讛讚专砖讛 诪讜讻讞 讘讘讬专讜专 讻讬 砖驻讬讻讜转 讚诪讬诐 砖注砖讛 讗讬谉 讝讛 讞住专讜谉 讜讙专注讜谉 讗爪诇讜 讗诇讗 讗讚专讘讛 驻讜注诇 讟讜讘 谞拽专讗! 讜诇讻谉 诇讗 讞砖 讚讜讚 讛诪诇讱 注"讛 诇诪砖诪注讜转 讝讜 讛诪讜讘谉 诪讚讘专讬讛诐 诇讙谞讗讬 讚讻讜谞转诐 诇讜诪专 诇讜 砖讛讜讗 谞驻住诇 讞"讜 讜诇讻讱 讗诪专 '砖讉指诪址讞职转旨执讬 讘旨职讗止诪职专执讬诐 诇执讬'.
讜讻谉 诪驻讜专砖 讘讚讘专讬 专讘讜转讬谞讜 讝"诇 讘讬诇拽讜讟 讻讬讜谉 讚讗诪专 诇讜 '讚指旨诪执讬诐 专址讘执旨讬诐 砖指讈驻址讻职转指旨' 诇讻讱 讗转讛 '诇止讗 转执讘职谞侄讛 讛址讘旨址讬执转', 讘讗讜转讛 砖注讛 讬专讗 讚讜讚 讜讗诪专 '讛专讬 谞驻住诇转讬 诪诇讘谞讜转讜' 讗诪专 诇讜 讛拽讚讜砖 讘专讜讱 讛讜讗 '讞讬讬讱 讛专讬 讗讜转诐 讚诪讬诐 讻拽专讘谞讜转! 讗诇讗 讗诐 讗转讛 讘讜谞讛 讗讜转讜 诇讗 讬讞专讘 讜讘诪讛 讗砖驻讱 讞诪转讬 讻砖讞讜讟讗讬谉 讬砖专讗诇?' 注讬讬谉 砖诐. 谞诪爪讗 讗讜转诐 讚诪讬诐 砖砖驻讱 讛诐 驻讜注诇 讟讜讘 砖谞讞砖讘讬诐 讻拽专讘谞讜转 讜住讜讚 讛讚讘专 讛讜讗 讻讗砖专 讻转讘转讬 诇注讬诇 讻讬 诇讛讬讜转 讚讜讚 讛诪诇讱 注"讛 讗讞讜讝 讘讙讘讜专讛 讜注砖讛 诪注砖讛 讙讘讜专讛 诇砖驻讜讱 讚诪讬诐 讘砖讘讬诇 讻讘讜讚 砖诪讜 讬转讘专讱 讗诐 讛讬讛 讘讜谞讛 讘讬转 讛诪拽讚砖 讛讬讛 谞讘谞讛 讘诪讚转 讛讙讘讜专讛 讜讻诇 讚讘专 讛谞注砖讛 讘诪讚转 讛讙讘讜专讛 讬讛讬讛 拽讬讬诐 诇注讜诇诐 讜诇讗 讬转讘讟诇 讗讞专讬 讝讛 诪讛 砖讗讬谉 讻谉 讛谞注砖讛 讘诪讬讚转 讛讞住讚 讜讻讗砖专 驻讬专砖 专讘讬谞讜 讛讗专"讬 讝"诇 讘讟注诐 讛驻住讜拽 砖讻转讘 注诇 讙讗讜诇讛 讛注转讬讚讛 讜职诇止讗 讘职讻侄住侄祝 转执旨讙指旨讗值诇讜旨 (讬砖注讬讛 谞讘, 讙) 讻诇讜诪专 诇讗 转讙讗诇讜 讘诪讚转 讛讞住讚 讻讗砖专 讛讬讛 讘讙讗讜诇转讻诐 诪诪爪专讬诐 砖讛讬转讛 讘诪讚转 讛讞住讚 讜诇讻讱 讛讬讛 讗讞专讬讛 砖注讘讜讚 讗诇讗 转讛讬讜 谞讙讗诇讬诐 讘诪讚转 讛讙讘讜专讛 讜讗讝 转转拽讬讬诐 诇注讜诇诐 讜讻谉 讛注谞讬谉 讘讘讬转 讛诪拽讚砖 讗诐 讛讬讛 讘讜谞讛讜 讚讜讚 讛诪诇讱 注"讛 诇讗 讛讬讛 谞讞专讘 讻讬 讛讬讛 谞讻谞讛 讘诪讚转 讛讙讘讜专讛 讜讻诇 讛谞注砖讛 讘诪讚转 讛讙讘讜专讛 讬砖讗专 拽讬讬诐 诇注讜诇诐.



诪执讬 讙旨指专址诐 诇职专址讙职诇值讬谞讜旨 砖讈侄讛指讬讜旨 注讜止诪职讚执讬谉 讘旨址诪旨执诇职讞指诪指讛? 砖讈址注植专值讬 讬职专讜旨砖讈指诇址讬执诐, 砖讈侄讛指讬讜旨 注讜止住职拽执讬谉 讘旨址转旨讜止专指讛 (转讛诇讬诐 拽讻讘, 讗). 驻讬专讜砖 讛诪谞讜爪讞 诇讗 讬注诪讜讚 讗诇讗 讬驻讜诇 注诇 驻谞讬讜 讗讘诇 讛谞讜爪讞 注讜诪讚 注诇 专讙诇讬讜. 讗讬 谞诪讬 '专址讙职诇值讬谞讜旨' 拽讗讬 注诇 诪诪讜谉 讻诪讜 砖讗诪专讜 讘讙诪专讗 讚驻专拽 讞诇拽 (住谞讛讚专讬谉 拽讬.) 讜职讗值转 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐 (讚讘专讬诐 讬讗, 讜) 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜, 讜讛诪谞讜爪讞 讬讛讬讛 诪诪讜谞讜 谞讜驻诇 讘讬讚 讛谞讜爪讞 讗讘诇 讛谞讜爪讞 讬砖讗专 诪诪讜谞讜 讘讬讚讜. 讗讜 讬讜讘谉 '专址讙职诇值讬谞讜旨' 讝讜 讛讗砖讛 讻诪讜 砖讗诪专讜 讘讝讜讛专 讛拽讚讜砖 (讝讛专 驻专砖转 讜讬专讗 拽讬讘:) 专址讙职诇值讬 讞植住执讬讚指讬讜 讬执砖职讈诪止专 (砖诪讜讗诇 讗' 讘, 讟) 讚讗 讗转转讗 讜讛讬讜爪讗 讘诪诇讞诪转 讘讬转 讚讜讚 讻讜转讘 讙讟 讻专讬转讜转 诇讗砖转讜 注诇 转谞讗讬 讗诐 诇讗 讞讝专 转讛讬讛 诪讙讜专砖转 讜讗诐 讞讝专 诇砖诇讜诐 讛讬讗 讗砖转讜 (讻转讜讘讜转 讟:) 讜诇讻谉 讻讬讜谉 讚谞爪讞讜 讘诪诇讞诪讛 讞讝专讜 诇砖诇讜诐 讜讗讝 专讙诇讬讛诐 讛诐 讛谞砖讬诐 砖诇讛诐 注讜诪讚讜转 诇讛诐 讜诇讗 讬诇讻讜 诇讗谞砖讬诐 讗讞专讬诐 讜诪讬 讙专诐 讝讛 讝讻讜转 注住拽 讛转讜专讛.



诪指转址讬 讬指诪讜旨转 讝指拽值谉 讝侄讛, 讜职讬指讘讜止讗 砖讈职诇止诪止讛 讘旨职谞讜止, 讜职讬执讘职谞侄讛 讘旨值讬转 讛址讘旨职讞执讬专指讛, 讜职谞址注植诇侄讛 诇指专侄讙侄诇, 讜职砖讉指诪址讞职转旨执讬 (转讛诇讬诐 拽讻讘, 讗) (转讛诇讬诐 驻讚, 讬讗). 讬砖 诇讛拽砖讜转 诪讛 爪讜专讱 讬砖 诇讛诐 讘讚讘专讬诐 讗诇讜 砖住讬讬诪讜 '讜职谞址注植诇侄讛 诇指专侄讙侄诇'? 讜谞专讗讛 诇讬 讘住"讚 讻讬 讗诇讜 讛诐 砖讜谞讗讬诐 砖诇讜 砖讛诐 讬讜砖讘讬诐 注诪讜 讘讬专讜砖诇讬诐 讜讘讬转 讛诪讚专砖 砖诇讜 讗讱 诪讚讘专讬诐 讚讘专讬诐 讗诇讜 讘讛爪谞注 砖讛讜诇讻讬诐 讗爪诇 讞诇讜谞讬 讘讬转讜 讘诇讬诇讛 讜诪讚讘专讬诐 讚讘专讬诐 讗诇讜 诇讛砖诪讬注讜 讜讛讬讜 诪转谞讻专讬诐 砖诇讗 讬讚注 砖讛诐 诪讗谞砖讬 讬专讜砖诇讬诐 讛讚专讬诐 注诪讜 讗诇讗 讛诐 诪讗谞砖讬 注讬讬专讜转 讗讞专讜转 砖讘讗专抓 讬砖专讗诇 讜诇讻谉 讗讜诪专讬诐 '谞址注植诇侄讛 诇指专侄讙侄诇' 讻讬 讛讬讜砖讘讬诐 讘讬专讜砖诇诐 讗讬谉 诇讛诐 注诇讬讛 诪诪拽讜诐 诇诪拽讜诐 讻讬讜谉 讚讛诐 讚专讬诐 讘讬专讜砖诇诐 讗爪诇 诪拽讜诐 讛诪拽讚砖.
讜注讜讚 谞专讗讛 诇讬 讘住"讚 讚讗讬转讗 讘住驻专 讗专抓 讛讞讬讬诐 (注诇 转讛诇讬诐 住讬诪谉 注"讚) 讘砖诐 讛诪讚专砖 讚注诇讬转 讬砖专讗诇 诇专讙诇 讛讬转讛 诪住讜讙诇转 讜诪讜注诇转 砖诇讗 诇讛转讗讜讜转 诇谞砖讬诐 讗讞专讜转 注讬讬谉 砖诐. 讜诇讻谉 讛讬讜 讗讜诪专讬诐 '讜职谞址注植诇侄讛 诇指专侄讙侄诇' 讻讚讬 诇讛谞爪诇 诪转讗讜讜转 谞砖讬诐 讗讞专讜转 讜讻讜讜谞讜 诇拽谞转专讜 讘讝讛 注诇 注谞讬讬谉 讘转 砖讘注. 讗讬 谞诪讬 驻讙诐 注专讜讛 讬转讬讞住 诇专讙诇 讻诪讜 砖讗诪专讜 讞讝"诇 注诇 驻住讜拽 专址讙职诇执讬 注指诪职讚指讛 讘职诪执讬砖讈讜止专 讜讻讜' (转讛诇讬诐 讻讜, 讬讘).



讟讜止讘 诇执讬 讬讜止诐 讗侄讞指讚 砖讈侄讗址转旨指讛 注讜止住值拽 讘旨址转旨讜止专指讛 (转讛诇讬诐 驻讚, 讬讗). 讬砖 诇讛拽砖讜转 讚讬 诇讜诪专 讟讜讘 诇讬 讬讜诐 砖讗转讛 注讜住拽 讘转讜专讛 讜讗诪讗讬 讛讜爪专讱 诇讜诪专 '讗侄讞指讚'? 讜谞专讗讛 诇讬 讘住"讚 讚讗讬转讗 讘讙诪专讗 讚砖讘转 (砖讘转 诇:) 砖砖讗诇 讚讜讚 讛诪诇讱 注"讛 诪讛拽讚讜砖 讘专讜讱 讛讜讗 讘讗讬讝讛 讬讜诐 讬诪讜转 讜讗诪专 诇讜 讘讬讜诐 砖讘转 讜讛讬讛 注讜住拽 讘转讜专讛 讘讬讜诐 砖讘转 拽诇讗 讚诇讗 驻住讬拽 讻讚讬 砖诇讗 讬讜讻诇 诪诇讗讱 讛诪讜转 诇讘讗 讗爪诇讜 讜讻讗砖专 讛讙讬注 讬讜诐 砖讘转 砖讬驻讟专 讘讜 讜讛讜讛 讙专讬住 讜诇讗 讬讻讜诇 诪诇讗讱 讛诪讜转 诇讛转拽专讘 讗爪诇讜 讗讝 注砖讛 诇讜 住讬讘讛 砖讬砖转讜拽 讜谞讞 谞驻砖讬讛. 谞诪爪讗 诇驻讬 讝讛 诇讬诪讜讚 砖讛讬讛 诇讜诪讚 讘讬讜诐 砖讘转 讛讬讛 诪砖讜转祝 讘讜 讻讜谞讛 砖诇 讛谞讗讛 砖讬讛讬讛 谞讬爪讜诇 讘讜 诪谉 诪诇讗讱 讛诪讜转 讜讬讚讜注 讬讜诐 砖讘转 讛讜讗 讗讞讚 讛诪讬讜讞讚 砖讘讬诪讬诐 砖讗讬谉 诇讜 讝讜讙 讜讻诪讜 砖讗诪专讜 专讘讜转讬谞讜 讝"诇 讘诪讚专砖 (讘专讗砖讬转 专讘讛 讬讗, 讞) 讗诪专讛 砖讘转 诇驻谞讬 讛拽讚讜砖 讘专讜讱 讛讜讗 专讘讜谞讜 砖诇 注讜诇诐 诇讻诇 讛讬诪讬诐 谞转转 讘转 讝讜讙 讜诇讬 诇讗 谞转转! 讜诇讝讛 讗诪专 '讟讜止讘 诇执讬 讬讜止诐 讗侄讞指讚 砖讈侄讗址转旨指讛 注讜止住值拽 讘旨址转旨讜止专指讛' 砖诪砖讜转祝 讘注住拽 讛转讜专讛 讻讜谞讛 砖诇 讛谞讗讛 讙诐 讻谉 讞讘讬讘 注诇讬 注住拽 讛转讜专讛 砖诇讱 诪讗诇祝 注讜诇讜转 砖注转讬讚 砖诇诪讛 讘谞讱 诇讛拽专讬讘 诇驻谞讬.
讜谞专讗讛 诇讬 讘住"讚 诪讛 砖讗诪专 注住拽 讛转讜专讛 '讟讜止讘 诇执讬 诪值讗侄诇侄祝 注讜止诇讜止转' 讻讬 注住拽 讛转讜专讛 诪转拽谉 讘讬爪讬专讛 讜注讜诇讛 砖诐 讗讘诇 讛拽专讘谞讜转 诪转拽谞讬诐 讘注砖讬讛 讜注讜诇讬诐 砖诐 讜诇讻谉 注住拽 讛转讜专讛 注讚讬祝 诇讬 讜诪讛 砖讗诪专 '诇职驻指谞址讬' 谞专讗讛 诇讬 讻讬 讚讜讚 讛诪诇讱 注"讛 讛讜讛 讙诇讬 诪住讻转讗 (注讬专讜讘讬谉 谞讙.) 砖诪讻讜讬谉 讛讗诪转 诇讗诪讬转讜 讜诇讻讱 讜址讛殖' 注执诪旨讜止 (砖诪讜讗诇 讗' 讟讝, 讬讞) 砖讛诇讻讛 讻诪讜转讜 讘讻诇 诪拽讜诐 (住谞讛讚专讬谉 爪讙:) 讜诇讝讛 讗诪专 砖讗转讛 注讜住拽 讘转讜专讛 诇驻谞讬 讚讬讬拽讗 砖讗转讛 讙诇讬 诪住讻转讗 砖诪讻讜讬谉 诇讗诪转 讚诇讬诪讜讚 讝讛 谞拽专讗 驻谞讬诐 讜讬转讬讞住 诇驻谞讬诐.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讻讬 讛讗 讚专讘 讞住讚讗. 注讬讬谉 砖讘转 讚祝 诇 注"讗:


专砖"讬 讚"讛 专讘 讗砖讬 讜讻讜' 讙专住讬' 诇诇诪讜讚. 专爪讛 诇转专抓 讚诇诪讛 讛拽讚讬诐 专讗砖讜谉 讚讘专讬 专讘 讗砖讬 诇讚专讘讬谞讗 讛讗 专讘讬谞讗 拽砖讬砖 诪讬谞讬讛 诇讝讛 讻转讘 专砖"讬 讚讚讘专讬 专讘 讗砖讬 诇诇诪讜讚 讜讚专讘讬谞讗 诇诇诪讚 诪砖"讛 谞拽讟 讻住讚专 诇诇诪讜讚 讜讗讞"讻 诇诇诪讚:





讙讘讜专转 讗专讬

讜注专讬 讛诪讘爪专. 驻专砖"讬 讻专讻讬诐 讙讚讜诇讬诐 爪讜专 讜讞诪转 讜讻谞专转. 讜诪砖诪注 诪驻讬' 讚注讬拽专 拽驻讬讚讗 讚讗讬谉 注讜砖讬谉 注专讬 诪拽诇讟 讻专讻讬诐 讙讚讜诇讬诐 讙讚讜诇讬诐 诪诪砖 讜讻讚驻讬' 诪砖讜诐 讚讛讻诇 谞拽讘爪讬诐 砖诐 转诪讬讚 讜讬讛讗 专讙诇 讙讜讗诇 讛讚诐 诪爪讜讬 砖诐 讜讬讗专讜讘 诇讜 讜诪砖"讛 拽"诇 讜拽讚砖 注讬专 诪拽诇讟 讛讜讗讬 讻讬讜谉 讚讛讜讗讬 注讬专 诪讘爪专 讚讛讬讬谞讜 讻专讱 讙讚讜诇 讗讬谞讜 专讗讜讬 诇注讬专 诪拽诇讟 讜讗"讗 讚讘砖诇讛讬 诪住' 注专讻讬谉 (讚祝 诇"讙) 诇讗 诪砖诪注 讛讻讬 讚转谞讬讗 讛转诐 诇驻讬 砖谞讗诪专 讜拽诐 讛讘讬转 讗砖专 讘注讬专 讗"诇 讞讜诪讛 诇爪诪讬转讜转 讬讻讜诇 讗祝 讝讛 讻谉 讻诇讜诪专 讗诐 诪讻专 讘谉 诇讜讬 讘讬转 讘注"讞 砖诇讛诐 讬讛讬' 谞爪诪转 诇诇讜拽讞 讗讞专 讬"讘 讞讚砖讬诐 转"诇 讙讗讜诇转 注讜诇诐 转讛讬讛 诇诇讜讬诐 讜驻专讬讱 讘注讬专 讞讜诪讛 诇诇讜讬诐 讗讬 讗驻砖专 诇讜诪专 讜讛转谞讬讗 注专讬诐 讛诇诇讜 讗讬谉 注讜砖讬谉 讗讜转谉 讻讜' 讜诇讗 讻专讻讬诐 讙讚讜诇讬诐 讗诇讗 注专讬诐 讘讬谞讜谞讬诐 讗诇诪讗 讻专讻讬诐 讙讚讜诇讬诐 讚拽转谞讬 讗诪讜拽驻讜转 讞讜诪讛 拽讗 拽驻讬讚 讜讛讗 讚驻专讬讱 讛讻讗 讜拽讚砖 注讬专 诪拽诇讟 讛讜讗讬 诪讚拽讞砖讬讘 诇讛 讘转讜讱 注专讬 讛诪讘爪专 讛讬讬谞讜 诪砖讜诐 讚注讬专 诪讘爪专 诪讜拽驻转 讞讜诪讛 讘诪砖诪注 讻讚诪讜讻讞 讘驻"拽 讚诪讙讬诇讛 (讚祝 讛') 讚讗诪专 讞讝拽讬讛 拽专讬 讘讟讘专讬讗 讘讗专讘讬住专 讜讘讞诪讬住专 诪住驻拽讗 诇讬讛 讗讬 诪讜拽"讞 诪讬诪讜转 讬讛讜砖注 讘谉 谞讜谉 讛讬讗 讗讬 诇讗 讜驻专讬讱 讜诪讬 诪住驻拽讗 诇讬讛 诪讬诇转讗 讚讟讘专讬讗 讜讛讻转讬讘 讜注专讬 讛诪讘爪专 爪讜专 讜专拽转 讜拽讬讬"诇 专拽转 讝讜 讟讘专讬讗 讗诇诪讗 注诪讘"爪 诪讜拽"讞 讘诪砖诪注. 诪"诪 爪"注 诪驻谞讬 诪讛 讗讬谉 注讜砖讬谉 讗讜转谉 诪讜拽"讞 讗诐 讗讬谞谉 诇讗 讙讚讜诇讬诐 讜诇讗 拽讟谞讬诐 讗诇讗 讘讬谞讜谞讬诐 诪讛 诇讬 讗诐 讛谉 诪讜拽"讞 讗讜 诇讗 讜谞"诇 讚讛"讟 诪砖讜诐 讚诪讜拽"讞 诪讬诪讜转 讬讘"谉 讚讬谉 诪讞谞讛 讬砖专讗诇 讬砖 诇讛谉 讜诪砖诇讞讬谉 诪转讜讻谉 诪爪讜专注讬诐 讻讚转谞谉 讘驻"拽 讚讻诇讬诐 讗讘诇 砖讗讬谉 诪讜拽"讞 诇讗 讜讛"谞 转谞讬讗 讘转"讻 讗转讛谉 讞讜抓 诇注讬专 讜讗讬谉 讗讚诐 讞讜抓 诇讻诇 注讬专 讗诇讗 讞讜抓 诇注讬讬专讜转 讛诪讜拽"讞 诇讘讚 讜讻讘专 驻讬' 讛转讜住' 讘驻"讟 讚注专讻讬谉 (讚祝 诇"讘) 讚讛"讟 讚讙诪专讬谞谉 讞讜抓 诇诪讞谞讛 诪讜砖讘讜 讚讻转讬讘 讘讬讛 讘诪爪讜专注 诪诪讜砖讘 讚讘转讬 注专讬 讞讜诪讛 讜讻讬讜谉 砖讻谉 讗讬谉 [专讗讜讬] 诇注"诪 诇讛讬讜转 诪讜拽"讞 讚讗"讻 讚讬谉 诪讞谞讛 讬砖专讗诇 注诇讬讛 讜讚诇诪讗 讛专讜爪讞 砖讙诇讛 诇注"诪 讬讜诇讚 讘讜 爪专注转 讚讟注讜谉 砖诇讜讞 诪诪讞谞讛 讬砖专讗诇 讜讗讬 讗驻砖专 诇讜 诇爪讗转 诪注讬专 诪拽诇讟讜 讜讻讚转谞谉 诇拽诪谉 (讚祝 讬"讗) 讗讬谞讜 讬讜爪讗 诪砖诐 诇注讜诇诐 诇讗 诇注讚讜转 诪诪讜谉 讜诇讗 诇注讚讜转 诪诇拽讜转 讜诇讗 诇注讚讜转 谞驻砖讜转 讻讜' 砖谞讗诪专 讗砖专 谞住 砖诪讛 砖诐 转讛讗 讚讬专转讜 讜讻讜' 诪砖"讛 注讬专 讞讜诪讛 讘注专讬 讛诇讜讬诐 砖讛谉 注"诪 诇讗 诪砖讻讞转 诇讛 讻诇诇 诪讬讛讜 拽"诇 诪讗讬 驻专讬讱 讜拽讚砖 注"诪 讛讜讗讬 讜讛讻转讬讘 讜注讛"诪 讛讗 诪砖谞讬 讛转诐 讘砖诇讛讬 注专讻讬谉 讗讛讗讬 驻讬专讻讗 讘注"讞 诇诇讜讬诐 诪讬 讗"诇 讻讙讜谉 砖谞驻诇讜 诇讛谉 讛谉 讜诪讙专砖讬讛谉 驻讬' 砖谞驻诇讜 诇讛谉 诇诇讜讬诐 讘砖注转 讞诇讜拽转 讛讗专抓 讻砖讛讬转讛 诪讜拽"讞 讜讗"讻 讛"谞 讗驻砖专 诇讜诪专 讘拽讚砖 讗注"驻 砖讛讬转讛 诪讜拽"讞 谞驻诇讛 诇诇讜讬诐 讜讻砖讛驻专讬砖讜 诇注"诪 住转专讜 讗转 讞讜诪转讛 讜讻讚诪住讬拽 讛转诐 讛谉 讜诪讙专砖讬讛谉 诇诪住转专讬谞讛讜 拽讬讬诪讜 讗专"讗 讗讬爪讟专讬讱 住讚"讗 讗讚诪住转转专讬 诪住转转专讬 讗讬 诪讝讚讘谞讬 诇讞诇讟讬 拽诪"诇. 讗讬讘专讗 诇诪讗讬 讚驻讬' 讛转讜住' 讛转诐 讚讛讗 讚驻专讬讱 讛谉 讜诪讙专砖讬讛谉 诇诪住转专讬谞讛讜 拽讬讬诪讜 诇讗 拽"诇 诇专讗讘"讬 讚讚专讬砖 讗砖专 诇讜 讞讜诪讛 讗注"驻 砖讗讬谉 诇讜 注讻砖讬讜 讜讛讬讛 诇讜 拽讜讚诐 诇讻谉 讚讗"讻 讗驻讬诇讜 诇讗讞专 住转讬专讛 讚讬谉 注"讞 注诇讬讛诐 讗诇讗 诇专讘谞谉 驻专讬讱 诇讛 讗"诇 讚讘砖诪注转讬谉 驻专讬讱 讗讚专"讗 讚住"诇 讗注"驻 砖讗"诇 注讻砖讬讜 讚讬谉 注"讞 注诇讬讜 讚诇驻讬"讝 讗讬谉 转拽谞讛 诇注"讞 诇注砖讜转讛 注"诪 讗驻讬诇讜 诇讗讞专 住转讬专转 讞讜诪转讛 讗讘诇 诇转讬' 讛砖谞讬 砖诇 讛转讜住' 讛转诐 讚讗驻讬诇讜 诇专"讗 拽砖讛 讻讬讜谉 砖讛诐 专讗讜讬诐 砖诇讗 讬讛讬讛 诇讛诐 讞讜诪讛 诇讗 转讜注讬诇 诇讛诐 拽讚讜砖转 讞讜诪讛 砖讛讬讛 拽讜讚诐 诇讻谉 讻讗诇讜 诇讗 讛讬转讛 诪注讜诇诐 讚诇驻讬"讝 讬砖 转拽谞讛 诇诪拽"讞 诇注砖讜转讛 注"诪 讚讛讗 诇讗讞专 住转讬专转 讞讜诪转讛 讗"诇 讚讬谉 诪讞谞讛 讬砖专讗诇 诇讻"注 转拽砖讛 诪讗讬 驻专讬讱 讘砖诪注转讬谉 讜拽讚砖 注"诪 讛讜讗讬 讚讛讗 讗注"讙 讚讛讬转讛 诪拽"讞 讗驻砖专 诇注砖讜转讛 注"诪 讚讬住转专讜 讞讜诪转讛 讜注讬"讝 讬讘讟诇 诪诪谞讛 拽讚讜砖转 诪讞谞讛 讬砖专讗诇 诇讻"注:





诪专讗讬转 讛注讬谉

讗诪专 专讘讬 讬讜讞谞谉 诪谞讬谉 诇讚"转 砖讛谉 拽讜诇讟讬谉 讚讻转讬讘 讗转 讘爪专 讜讻讜' 讜讻转讬讘 讘转专讬讛 讜讝讗转 讛转讜专讛 讜讻讜' 讗讬 讘注讬转 讗讬诪讗 诪讗讬 拽讜诇讟讬谉 诪诪诇讗讱 讛诪讜转 讜讻讜'. 讗谞讬 注谞讬 讻讬讜谞转讬 拽爪转 诇讝讛 讘拽讜谞讟专讬住 驻谞讬 讚讜讚 驻专砖转 讜讗转讞谞谉 讗讜转 讙' 讜讙诐 专讘讬谞讜 讘注诇 讛专拽讞 讻"讬 讻转讘 讚住诪讬讱 讜讝讗转 讛转讜专讛 诇注专讬 诪拽诇讟 诇讜诪专 砖讛转讜专讛 拽讜诇讟转 讜讛讜住讬祝 专讘讬谞讜 诇讜诪专 讚讻砖诐 讚注专讬 诪拽诇讟 诪"讞 讻讱 讛转讜专讛 谞拽谞讬转 讘诪"讞 讚讘专讬诐 注讻"讚 讜讗谞讬 讘注谞讬讬 讻转讘转讬 注讜讚 专诪讝讬诐 讘讝讛 讘拽讜谞讟专住 讻住讗 讚讜讚 讚祝 注' 注诪讜讚 讚' 讜讻转讘转讬 砖诐 讚讘专讬 讛专讘 砖"讱 注讛"转 注"砖:


讻讬 讛讗 讚专讘 讞住讚讗 讛讜讛 讬转讬讘 讜讙专讬住 讜讻讜'. 讻转讜讘 讘注讬谉 讬注拽讘 注诐 驻讬专讜砖讬诐 讛谞拽专讗 讻转谞讜转 讗讜专 讘讙诇讬讜谉 讜谞专讗讛 砖讛讜讗 诪讛专讘 诪讛专砖"讗 讝"诇 讘讞讬讚讜砖讬 讗讙讚讜转 讜讝"诇 讛讜讛 诪爪讬 诇讗转讜讬讬 诪讚讜讚 讛注"讛 讘驻专拽 讘诪讛 诪讚诇讬拽讬谉 讜诪专讘讛 讘专 谞讞诪谞讬 注讻"诇 讜讙诐 讗谞讬 讘注谞讬讬 讘驻谞讬 讚讜讚 驻专砖转 讜讗转讞谞谉 讗讜转 讙' 讛谞讝讻专 讛讘讗转讬 讗谞讬 讛谞讬 讘讬 转专讬 注"砖: 
讜讗驻砖专 诇讜诪专 讚讛砖"住 讛讻讗 专爪讛 诇讛讘讬讗 讛讗 讚专讘 讞住讚讗 诇讛讬讜转 讛讱 讚专讘 讞住讚讗 讘拽讬爪讜专 讟驻讬 诪讛谞讱 讚讙讘讬 讚讜讚 讛注"讛 驻专拽 讘诪讛 诪讚诇讬拽讬谉 砖诐 谞讗诪专 讛讜"诇 讘讜住转谞讗 讗讞讜专讬 讘讬转讬讛 讗转讗 诪诇讗讱 讛诪讜转 讜讘讞讬砖 讘讗讬诇谞讬 谞驻讬拽 诇诪讞讝讬 讛讜讛 住诇讬拽 讘讚专讙讗 讗讬驻讞讬转 讚专讙讗 诪转讜转讬讛 注"砖 讜讻讬讜爪讗 驻专拽 讛驻讜注诇讬诐 讙讘讬 专讘讛 讘专 讘专 讞谞讛 讗诪专讜 砖诐 谞砖讬讘 讝讬拽讗 讜讗讜讜砖讗 讘讬谞讬 拽谞讬讗 住讘专 讙讜谞讚讗 讚驻专砖讬 讛讜讗 讗诪专 转讬谞讞 谞驻砖讬讛 讚讛讛讜讗 讙讘专讗 讜诇讗 讬诪住专 讘讬讚讗 讚诪诇讻讜转讗 讜讻讜' 注"砖 讜讛专讬 讛讗 讚专讘 讞住讚讗 讛讜讬 讘拽爪专讛 讟驻讬 诪讛谞讱 讚讛讻讗 诇讗 拽讗诪专 讗诇讗 住诇讬拽 讜讬转讬讘 讗讗专讝讗 驻拽注 讗专讝讗 讗砖转讬拽. 讜诪砖讜诐 讛讻讬 诪讬讬转讬 讛砖"住 讛讗 讚专讘 讞住讚讗 讟驻讬 诪讛谞讱 诇诪谞拽讟 谞驻砖讬讛 讘拽爪讬"专讬:


讗诪专 专讘讬 转谞讞讜诐 讘专 讞谞讬诇讗讬 诪驻谞讬 诪讛 讝讻讛 专讗讜讘谉 诇讛诪谞讜转 讘讛爪诇讛 转讞讬诇讛 讜讻讜'. 讛专讘 讬砖专砖 讬注拽讘 驻讬专砖 讘讝讛 诪砖诐 讛专讘 转讗讜讛 诇注讬谞讬诐 讜讛讜讗 讝"诇 驻讬专砖 讜讛讗专讬讱 讜讻讬讜讬谉 讛专讘 诇讚讘专讬 讛专讘 诪讛专砖"讗 讝"诇 讘讞讬讚讜砖讬 讗讙讚讜转 注"砖 讗诇讗 砖讛专讘 讬砖专砖 讬注拽讘 讛讗专讬讱 讬讜转专 注"砖 讜讛专讘 注讬讜谉 讬注拽讘 讝"诇 驻讬专砖 讚专讱 驻砖讜讟 讚讘讞诇讜拽转 讗专抓 注讘专 讛讬专讚谉 谞转谞讜 诇讘谞讬 讙讚 转讞讬诇讛 讜讗讞"讻 诇讘谞讬 专讗讜讘谉 讜讛讬讬谞讜 讚砖讗诇 讚诇诪讛 诪谞讛 专讗讜讘谉 转讞讬诇讛 注"砖 讜诇驻讬 讛讗诪转 谞讬诪讗 讚讛砖"住 讘讗讜诪专讜 诪驻谞讬 诪讛 讝讻讛 专讗讜讘谉 讜讻讜' 讻讬讜讬谉 诇讻诇讛讜 驻讬专讜砖讬 讛专讘谞讬诐 讝"诇:


讗诪专 专讬讘"诇 诪"讚 注讜诪讚讜转 讛讬讜 专讙诇谞讜 诪讬 讙专诐 讚注讜诪讚讜转 讛讬讜 专讙诇谞讜 讘诪诇讞诪讛 讘砖注专讬讱 讬专讜砖诇诐 砖讛讬讜 注讜住拽讬诐 讘转讜专讛. 讗驻砖专 讻讬 谞讜讚注 讻讬 讻诇 讞讬讜转 讛住讟"讗 讛讜讗 诪谞讬爪讜爪讜转 讛拽讚讜砖讛 讗砖专 讘讛. 讜讛砖专 砖诇 讛讗讜诪讛 诇驻讬 诪讛讜转 讜砖讬注讜专 谞讬爪讜爪讜转 讛拽讚讜砖讜转 砖讘讜 讻谉 讬砖驻讬注 诇讗讜诪转讜 讜讬转讙讘专讜 诇讛专注 诇讬砖专讗诇 讗讱 讗诐 讬转讘专专讜 谞讬爪讜爪讬 讛拽讚讜砖讛 讗砖专 讘诐 讬诪注讟讜 讜讬砖讜讞讜 讛砖专 讜讛讗讜诪讛 砖转讞转讬讜 讜讬讚讜注 讚讘诇讬诪讜讚 讛转讜专讛 讬转讘专专讜 谞讬爪讜爪讜转 讛拽讚讜砖讛 讜讘驻专讟 讗诐 讛讬讗 转讜专讛 诇砖诪讛 讬讛讬讛 讘讬专讜专 讙讚讜诇. 讜讛谞讛 讛讗讜诪讛 讛谞诇讞诪转 讘讬砖专讗诇 讛讜讗 讘讻讞 谞讬爪讜爪讜转 讛拽讚讜砖讜转 讗砖专 讘砖"专 爪讬诇诐 讜讘讗讜诪讛. 讜诇讻谉 讘注住拽 讛转讜专讛 诇砖诪讛 诪讘专专讬诐 谞讬爪讜爪讬 讛拽讚讜砖讛 讜讛谉 谞讙专注 讞讬讜转 讛砖专 讜讛讗讜诪讛 讗砖专 注讜砖讛 诪诇讞诪讛 讛诪讛 讻专注讜 讜谞驻诇讜 讜诇注转 转诪讜讟 专讙诇诐 注讜诪讚讜转 讛讬讜 专讙诇谞讜 讘诪诇讞诪讛 诪讬 讙专诐 砖注专讬 讬专讜砖诇诐 砖注讜住拽讬诐 讘转讜专讛 讜谞讟诇讜 讞讬讜转诐 讜砖驻注诐 砖诇 讛讗讜诪讛 讛讛讬讗: 
讗"谞 讗驻砖专 讘住讙谞讜谉 讗讞专 讘诪"砖 讛专讘 注讬专 讜拽讚讬砖 讘住驻专 讗住驻拽诇专讬讛 讛诪讗讬专讛 驻专砖转 讘讗 讚讻砖讛拽讚讜砖讛 讜住讟"讗 砖讜讬诐 讗讝 讛住讟"讗 诇讜拽讞转 诪讛拽讚讜砖讛 讜讗"讛 砖讜诇讟讬诐 讘讬砖专讗诇 讞"讜. 讜讛谞讛 讙讘诇转 注诪讬诐 讛讜讗 讻讞砖讘讜谉 讘谞讬 讬砖专讗诇 讞住专 讗'. 讜讗诐 讬砖专讗诇 注讜砖讬诐 专爪讜谞讜 讜诪讬讞讚讬诐 砖诐 讛讜讬讛 讗讚谞讬 砖讬砖 讘讛诐 讞' 讗讜转讬讜转 讗讝 讞' 讗诇讜 讬转讜住驻讜 注诇 讘谞讬 讬砖专讗诇 讜讛诐 转专讬"讗 讙讬诪讟专讬讗 转讜专讛 讜讙讘专 讬砖专讗诇 讜讗诐 讞"讜 讬砖专讗诇 讗讬谞诐 诪讬讞讚讬诐 讛讜讬讛 讗讚谞讬 讗讝 谞砖讗专 诪住驻专 讘谞讬 讬砖专讗诇 转专"讙 讜讙讜专诐 讻讬 讙讘诇转 注诪讬诐 讬注诇讜 转专"讙 注诐 讛讗讜转讬讜转 讘讙讬诪讟专讬讗 砖诇 讘谞讬 讬砖专讗诇 讜讞"讜 讛住讟"讗 讜讛拽讚讜砖讛 砖讜讬诐 讜诇讜拽讞转 讛住讟"讗 讛砖驻注 讜砖讜诇讟讬诐 注诇 讬砖专讗诇 讝讛转"讚 讚讘专讬 讛专讘 讛谞讝讻专 讜讻注转 讗讬谉 讛住驻专 讘讬讚讬. 讜讘讝讛 讬讜讘谉 诪讗诪专 讛诇讝 讚注诇 讬讚讬 注住拽 讛转讜专讛 诪讬讞讚讬诐 拽讘讛"讜 砖讛诐 讛讜讬讛 讗讚谞讬 砖讛诐 讞' 讗讜转讬讜转 讜谞转讜住驻讜 注诇 讘谞讬 讬砖专讗诇 讻诪谞讬谉 转讜专讛 讜讘讝讛 讬讜砖驻诇讜 讙讘诇转 注诪讬诐 讜讬诪讜讟讜 讘诪诇讞诪讛 讜讻诇 拽讘诇 讚谞讗 注讜诪讚讜转 讛讬讜 专讙诇谞讜 讘诪诇讞诪讛 讘讻讞 砖注专讬 讬专讜砖诇诐 讛注讜住拽讬诐 讘转讜专讛. 讜讘讝讛 诪讘讜讗专 驻住讜拽 注诇 诪讛 讗讘讚讛 讛讗专抓 注诇 注讝讘诐 讗转 转讜专转讬 砖讗诐 讛讬讜 注讜住拽讬诐 讘转讜专讛 讜诪讬讞讚讬诐 拽讘讛"讜 讗讝 讛讬讜 诪讘专专讬诐 谞讬爪讜爪讜转 讛拽讚讜砖讛 讞讬讜转 讛住讟"讗 讻驻讬 讚专讻谞讜 讛专讗砖讜谉 讗"谞 讛讬讜 诪讬讞讚讬诐 讞' 讗讜转讬讜转 讛讜讬讛 讗讚谞讬 讜讛讬讜 谞讜住驻讬诐 注诇 讘谞讬 讬砖专讗诇 讻诪谞讬谉 转讜专讛 讜讬讜砖驻诇讜 讜讬讻谞注讜 讙讘诇讜转 注诪讬诐. 讜讘讝讛 讬讜讘谉 讗诐 转拽讜诐 注诇讬 诪诇讞诪讛 讘讝讗转 讛转讜专讛 讗谞讬 讘讜讟讞 诇讘专专 谞讬爪讜爪讜转 讛拽讚讜砖讬诐 讗"谞 诇讬讞讚 砖诐 讛讜讬讛 讗讚谞讬 讜讬讻谞注讜 讛讗讜诪讜转. 讜讗讙讘 谞讗诪专 专诪讝 讘讝讗转 讗谞讬 讘讜讟讞 讝讗转 诪' 讜讙诐 专诪讜讝 专"转 讝注讬专 讗谞驻讬谉 讜转讬讘转 讘讝讗转 讙讬诪讟专讬讗 拽讚讜砖 注诐 讛讻讜诇诇 砖讬讘讗 诇讜 砖驻注 诪讗讘讗 拽讚砖 讜讗讝 讛讜讗 拽讚讜砖 讜讗讝 讬讛讬讛 讝讬讜讜讙 讘住讜讚 讗讞讜转讬 讘转 讗讘讬 讜讗诐 砖讙讬转讬 讛砖诐 讛讟讜讘 讬讻驻专 讘注讚讬. 讜注讬讬谉 诪讛 砖讻转讘转讬 诇拽诪谉 讘讚"讛 讜讗诪专 专讘 砖砖转: 
谞讞讝讜专 诇诪讗诪专讬谞讜 讚讬砖 诇讚拽讚拽 讚砖谞讬 诪讬诪专讜转 讛诇诇讜 讛诐 讚专讬讘"诇 注讜诪讚讜转 讛讬讜 专讙诇谞讜. 砖诪讞转讬 讘讗讜诪专讬诐 诇讬. 讜诪讗讞专 讚砖转讬诐 讝讜 讛诐 转专讜讬讬讛讜 诪专讬讘"诇 讗诪讗讬 诇讗 讗诪专谉 讻住讚专谉 讜讛讜"诇 诇讜诪专 诪讬诪专转 诪"讚 砖诪讞转讬 讜讻讜' 讜讗讞"讻 诪"讚 注讜诪讚讜转 讛讬讜 专讙诇谞讜. 讜讗驻砖专 诇讜诪专 讚专讱 讚专砖 讜谞拽讚讬诐 诪讛 砖驻讬专砖 讛专讘 诪讛专"专 讗讘专讛诐 爪诪讞 讝"诇 讜讛讘讗转讬讜 讘驻转讞 注讬谞讬诐 讚讛专诪讘"诐 讝"诇 住讜讘专 讚讬专讜砖诇诐 谞拽专讗 诪拽讚砖 讜讗"讻 讻砖讗诪专 砖诪讞转讬 讘讗讜诪专讬诐 诇讬 讘讬转 讛' 谞诇讱 讛讬讛 讗驻砖专 砖讻讜谞转诐 注诇 讬专讜砖诇诐 讚谞拽专讗 诪拽讚砖 诇讝"讗 注讜诪讚讜转 讛讬讜 专讙诇谞讜 讘砖注专讬讱 讬专讜砖诇诐 讜讗"讻 讻讜谞转诐 讜讚讗讬 注诇 讘讬转 讛诪拽讚砖 注讻"讚. 讜谞诪爪讗 讚诇讚专砖转 砖诪讞转讬 诪转驻专砖 注讜诪讚讜转 讛讬讜 专讙诇谞讜 诇讛讻专讬讞 砖讻讜谞转诐 诇讘讬转 讛诪拽讚砖. 讜诇讝讛 诇讗 讗诪专谉 讻住讚专谉 诇讛讜专讜转 砖讛诐 讚专砖讜转 讞诇讜拽讜转 讜讗讬谞诐 拽砖讜专讜转 讝讜 讘讝讜 讜诇注讜专专谞讜 讘讝讛 讛驻讱 讛住讚专 讜讘讞诇拽讜"转 讬砖讬转 诇诪讜:





驻转讞 注讬谞讬诐

讜讞讘专讜谉 注讬专 诪拽诇讟 讛讜讗讬 讜讻讜'. 注诪"砖 讛专讚讘"讝 讘转砖讜讘讛 住讬诪谉 转专驻"讗 讜注诪"砖 讛专讘 诪砖谞讛 诇诪诇讱 驻"讞 诪讛诇讻讜转 专讜爪讞 注"砖:


诪讬 谞讗讛 诇诇诪讜讚 讘讛诪讜谉 诪讬 砖讻诇 转讘讜讗讛 砖诇讜. 诪讛专砖"讗 讛拽砖讛 讚讛讻转讜讘 讻转讬讘 诇讗 转讘讜讗讛 诇讗 讘讗诇祝 讜转讬专抓 讜讛专讘 注讬讜谉 讬注拽讘 讻转讘 讚讗讬谉 讝讛 转诪讬讛讗 讻讚讗诪专讬谞谉 讘住讜讟讛 讚祝 诇"讗 讜讻讜' 注"砖 讜讛专讬讟讘"讗 讘讞讬讚讜砖讬讜 讻转讘 讜讝"诇 讜讗注"讙 讚讻转讬讘 诇讗 转讘讜讗讛 讘讗诇"祝. 讘讜讬讜 拽专讬谞谉 讜讗讬谞讜 谞讻讜谉 诪讚诇讗 诪住诇拽 诇讬讛 讘诪住讜专转 讜诇讗 讗转讬讬讛 讘诪住讻转 住讜讟讛 讜驻讬专讜砖 砖诇 驻住讜拽 讘讚专讱 转诪讬讛讛 讜讻讜' 注"砖 讜注讬讬谉 讘转讜住' 讞讜诇讬谉 讚祝 住"讛 注"讗 讜讚讘专讬讛诐 诇讗 讝讻专 诪讛专砖"讗 驻专拽 讻砖诐. 讜砖讜讘 专讗讬转讬 讘住驻专 诪注谞讛 诇砖讜谉 讚祝 讻"讚 注"讙 砖讝讻专 讚讘专讬 诪讛专砖"讗 讜讛转讜住' 讜诪讛 砖讛拽砖讛 砖诐 诪驻"讙 讚谞讚专讬诐 注诪"砖 讛专讘 讬砖专砖 讬注拽讘 讚祝 驻"讝 注"讘:


讻诇 讛讗讜讛讘 讘讛诪讜谉 诇讜 转讘讜讗讛 讬讛讘讜 专讘谞谉 注讬谞讬讛讜 讘专讘讛 讘专讬讛 讚专讘讗. 讬砖 诇讚拽讚拽 讗讟讜 诇讗 谞诪爪讗 转"讞 讘谉 转"讞 讘讗讜转讜 讛讚讜专 讻讬 讗诐 专讘讛 讘专讬讛 讚专讘讗 讜讗驻砖专 讘诪"砖 讘住驻专 住讚专 讛讚讜专讜转 讚祝 拽诪"讞 专讬砖 注"讗 讚专讘讗 讚专砖 驻专拽 讘诪讛 诪讚诇讬拽讬谉 (砖讘转 讚祝 讻"讙) 诪讗谉 讚专讞讬诐 专讘谞谉 讛讜"诇 讘谞讬谉 专讘谞谉 诇讻谉 讬讛讘讬 注讬谞讬讛讜 讘专讘讛 砖讘讜 谞转拽讬讬诐 诪"砖 讗讘讬讜 专讘讗 注讻"诇. 讜讘讝讛 谞转讬砖讘 拽爪转 讚讗注"讙 讚讟讜讘讗 讛讜讜 转"讞 讘谞讬 转"讞 讬讛讘讜 注讬谞讬讛讜 诪砖讜诐 讚专讘讗 拽讗诪专 诪讗谉 讚专讞讬诐 讜讻讜' 讜谞转拽讬讬诐 讘讜. 讜注讜讚 讗驻砖专 诇讜诪专 讚专讘讛 讛讬讛 讙讚讜诇 诪讗讘讬讜 专讘讗 讜讝讛 讗讬谞讜 谞诪爪讗 讻诇 讻讱 砖讛讘谉 讬讞讻诐 讬讜转专 诪讗讘讬讜 讜讛讜讗 诪谉 讛诪讜注讟 讜诪讛讗讬 拽专讗 诪砖诪注 讚讻诇 讛讗讜讛讘 讘讛诪讜谉 诇讜 转讘讜讗讛 诪讜讻讞 讚讛讜讗 讚讘专 砖诇讗 讝讻讛 讘讜 注讚讬讬谉 砖讬讛讬讛 诇讜 转讘讜讗讛 讻诇讜诪专 讘砖讜驻注 讜讝讛 讗讬谞讜 诪爪讜讬 讻诇 讻讱 诇讻讱 讬讛讘讬 注讬谞讬讬讛讜 讘专讘讛 讘专讬讛 讚专讘讗. 讜注驻"讝 谞讬讞讗 讚诇讗 拽讗诪专讬 讛讗 讘驻专拽 讘诪讛 诪讚诇讬拽讬谉 讬讛讘讬 专讘谞谉 注讬谞讬讛讜 讘专讘讛 讘专讬讛 讚讛转诐 诇讗 诪讬讬专讬 专讘讗 讘讛讻讬 专拽 讘讗讛讘讛 讘讬谞讜谞讬转 讜拽讗诪专 诪讗谉 讚专讞讬诐 专讘谞谉 讛讜讜 诇讬讛 讘谞讬谉 专讘谞谉 讜讝讛 诪爪讜讬 讚讬讛讬讜 转"讞 驻砖讜讟讬诐 讘谞讬 转"讞 讗诪谞诐 讛讻讗 诪讬讬专讬 讘讗讛讘讛 专讘讛 讜讻"讻 专砖"讬 (讘讙讬专住转 注讬谉 讬注拽讘) 讬讛讘讜 专讘谞谉 注讬谞讬讛讜 讘专讘讛 砖讛讬讛 讗讜讛讘 转诇诪讬讚讬 讞讻诪讬诐 讘讬讜转专 讜讛讬讜 诇讜 讘谞讬诐 转诇诪讬讚讬 讞讻诪讬诐 讗诇诪讗 讛讻讗 讗讬讬专讬谞谉 讘讗讛讘讛 讘讬讜转专. 讜诇驻"讝 谞讬讞讗 诇讙讬专住讗 讗讞专转 讚讙专讬住 讘专讘讗 讘专讬讛 讚专讘讛. 讜讙诐 谞讬讞讗 诪讗讬 讚诪砖诪注 诪诇砖讜谉 专砖"讬 讛谞讝讻专 讚专讘讛 讘专讬讛 讚专讘讗 讛讬讛 讗讜讛讘 转"讞 讘讬讜转专 讜谞转拽讬讬诐 讘讜 砖讛讬讜 讘谞讬讜 转"讞 讜诇讗 砖专讘讛 讛讬讛 转"讞 讘注讘讜专 专讘讗 讗讘讬讜 讻诪"砖 讛专讘 住讚专 讛讚讜专讜转:
讜诇驻讬 诪"砖 诪讛专砖"讗 讛讻讗 讚诪讗谉 讚专讞讬诐 专讘谞谉 诪讜讻专讞 砖讛讜讗 转"讞 诪砖讜诐 讚注"讛 砖讜谞讗 诇转"讞 讜诪砖讜"讛 讗诪专 诪讗谉 讚专讞讬诐 专讘谞谉 讛讜"诇 讘谞讬谉 专讘谞谉 诪砖讜诐 讚讻讘专 讛讜讗 转"讞 讜讻讜' 注"砖 谞讬讞讗 诪讗讬 讚讗诪专 讘谞讚专讬诐 讚祝 驻"讗 诪驻谞讬 诪讛 讗讬谉 转"讞 诪爪讜讬讬诐 砖讘谞讬讛诐 转"讞 讛转诪讬讛讗 讜讛讛注专讛 讛讜讗 诪讗讞专 讚讻诇 讚专讞讬诐 专讘谞谉 讛讜"诇 讘谞讬谉 专讘谞谉 讜讗讬讬专讬 讘转"讞 讻诪"砖 诪讛专砖"讗 诪驻谞讬 诪讛 讗讬谉 讘谞讬讛诐 转"讞 讜讝讜 讛讬讗 讻讜谞转 讛砖讗诇讛:
讜诇讜诇讬 讚讘专讬 专砖"讬 讛讬讛 讗驻砖专 诇讜诪专 讚讛讻讗 诪讬讬专讬 讘诪讬 砖讗讜讛讘 诇讻诇 讬砖专讗诇 讗讛讘讛 注讝讛 讜诪讻"砖 诇转"讞 讜讝讛 砖讻专讜 砖讬讛讬讜 诇讜 讘谞讬诐 讛专讘讛 转"讞 讜讝"砖 讜诪讬 讗讜讛讘 讘讛诪讜谉 讚讬讬拽讗 诇讻诇 讛诪讜谉 讬砖专讗诇 讜讗讝 诇讜 转讘讜讗讛 转讜专讛 诪讞讝专转 注诇 讝专注讜 讜讝讛 讝讻讛 专讘讗 讘专讬讛 讚专讘讛 砖讛讬讛 讗讜讛讘 诇讻诇 讬砖专讗诇 讜讝讻讛 诇讘谞讬诐 讛专讘讛 转"讞:


专讘 讗砖讬 讗诪专 讻诇 讛讗讜讛讘 诇诇诪讜讚 讜讻讜' 专讘讬谞讗 讗诪专 讻诇 讛讗讜讛讘 诇诇诪讚 讜讻讜'. 转专讜讬讬讛讜 讗讬转谞讛讜 讚拽专讗 住转诪讗 讻转讬讘 讜诪讬 讗讜讛讘 讘讛诪讜谉 诇讜 转讘讜讗讛 讜讗驻砖专 诇讜诪专 讜诪讬 讗讜讛讘 诇诇诪讜讚 讜诇诇诪讚 讘讛诪讜谉 诇讜 转讘讜讗讛 讚注"讬 讚讘讜拽 讛讞讘专讬诐 讜驻诇驻讜诇 讛转诇诪讬讚讬诐 讝讜讻讛 诇讛讜爪讬讗 诇讗讜专 讞诇拽讬 谞讬爪讜爪讬 转讜专转讜 讜讛讜讗 讗讜诪专 讞讬讚讜砖讬 转讜专讛 讛砖讬讬讻讬诐 诇讜 讜讝"砖 诇讜 转讘讜讗讛 砖讛讞讬讚讜砖讬诐 讛诐 砖诇讜 讜诇讗 讻讚讜讗讙 讜讗讞讬转讜驻诇 砖讛讬讜 拽讜诇讟讬诐 诪讛讗讜讬专 诇驻讬 砖诇讗 拽讚诐 诇讛诐 讬专讗讛 讗讘诇 讝讛 讛诪讝讻讛 讗转 讛专讘讬诐 讜讚讗讬 讗讬谉 讞讟讗 讘讗 注"讬 讜讬专讗转 讞讟讗讜 拽讜讚诪转 注诇 讻谉 讜讬讜爪讗 驻专讞 专讗砖讬转 转讘讜讗转讜 讜转讜专诐 诪砖诇讜 讜讝"砖 诇讜 转讘讜讗讛. 砖诐 专诪讝 讘讗讜诪专讜 诇讜 转讘讜讗讛 讚转诇诪讜讚讜 诪转拽讬讬诐 讘讬讚讜 讜讻诪"砖 讘注讬专讜讘讬谉 讚讜讚 讚讙诇讬 诪住讻转讗 讜诇讞讚 驻讬专讜砖讗 讛讬讬谞讜 砖诇讬诪讚 诇讗讞专讬诐 讜注诇 讻谉 讛谞讛 砖讻专讜 诇讜 转讘讜讗讛 砖转讛讬讛 砖诇讜 讜诇讗 讬砖讻讞谞讛:


讜讗专讬讘"诇 诪"讚 砖讬专 讛诪注诇讜转 诇讚讜讚 砖诪讞转讬 讜讻讜' 诪转讬 讬诪讜转 讝拽谉 讝讛 讜讻讜'. 驻讬专砖 讛专讘 诪讛专"专 讗讘专讛诐 爪诪讞 讛讘讬讗讜 讛专讘 诪讜驻转 讛讚讜专 诪讛专讞"讗 讘注抓 讛讞讬讬诐 驻专砖转 讘砖诇讞 讚祝 注"讘 注诪讜讚 讙' 讘诪"砖 讘专"讛 讚祝 讻"讟 讬"讟 砖诇 专"讛 砖讞诇 诇讛讬讜转 讘砖讘转 讘诪拽讚砖 讛讬讜 转讜拽注讬谉 讜讻讜' 讜驻讬专砖 讛专诪讘"诐 讚诪拽讚砖 讻讜诇诇 讙诐 诇讬专讜砖诇讬诐 讜诇驻"讝 讛谞讬 讚讗诪专讬 讘讬转 讛' 谞诇讱 讚拽讗诪专 讚讜讚 讛注"讛 砖砖诪讞 讗祝 砖讻讜谞转诐 砖讬诪讜转 讜讬讘谞讛 讘讬转 讛诪拽讚砖 讛讬讛 讗驻砖专 砖诇讗 注诇转讛 注诇 讚注转诐 讗砖专 讚讬诪讛 讚讛注"讛 专拽 讻讜谞转诐 诇讬诇讱 诇讬专讜砖诇诐 讚谞拽专讗转 诪拽讚砖 讜诇讗 讻讬讜谞讜 砖讬诪讜转 讚讜讚 讛注"讛 诇讝"讗 注讜诪讚讜转 讛讬讜 专讙诇谞讜 讘砖注专讬讱 讬专讜砖诇诐 讜讻讬讜谉 砖讛讬讬谞讜 讘讬专讜砖诇讬诐 讜讛诐 讗讜诪专讬诐 讘讬转 讛' 谞诇讱 诇讬讻讗 诇住驻讜拽讬 讚讻讜谞转诐 注诇 讘讬转 讛诪拽讚砖 讚诇讗 讗驻砖专 讚专讜爪讬诐 诇讬诇讱 诇讬专讜砖诇讬诐 讚讘讛 拽讬讬诪讬 讜讛讬讬谞讜 砖讬诪讜转 讚讛注"讛 讜注诇 讝讛 讗诪专 砖诪讞转讬 讚讛诇讜讗讬 讬讘谞讛 讘讛"诪 注讚 讻讗谉 讚讘专讬 讛专讘 诪讛专"讗 爪诪讞 讝诇讛"讛:
讜诇驻讬 诪讛 砖诪拽砖讬诐 注诇 讚注转 讛专诪讘"诐 砖住讘专 讚诪拽讚砖 讻讜诇诇 讙诐 讬专讜砖诇诐 诪讛讗 讚讗诪专讜 驻"讘 讚讬讜诪讗 讗讛讛讬讗 讚注砖专讛 谞住讬诐 谞注砖讜 诇讗讘讜转谞讜 讘讘讬转 讛诪拽讚砖 讚驻专讬讱 驻转讞 讘诪拽讚砖 讜住讬讬诐 讘讬专讜砖诇诐 讜诪讗讬 驻专讬讱 讛讗 诇讛专诪讘"诐 讬专讜砖诇诐 讘讻诇诇 诪拽讚砖: 讜诪转专爪讬诐 讚诇讗 讗诪专讛 讛专诪讘"诐 讗诇讗 讻砖讗讜诪专 诪拽讚砖 讗讝 住讘专 讚讬专讜砖诇诐 讘讻诇诇 讗讘诇 讻砖讗讜诪专 讘讬转 讛诪拽讚砖 讗讝 讗讬谉 讬专讜砖诇诐 讘讻诇诇 讜诪砖讜"讛 驻专讬讱 讛转诐 砖驻讬专 讚讘讘讬转 讛诪拽讚砖 拽转谞讬 讜讘讻讬 讛讗讬 讗讬谉 讬专讜砖诇诐 讘讻诇诇 注讚 讻讗谉 讚讘专讬讛诐. 讜讟注诪诐 讜谞讬诪讜拽诐 注诪诐 讚讛讜讬 诪讬诇转讗 讚诪住转讘专讗 讚讻砖讗讜诪专 讘讬转 讛诪拽讚砖 诇讗 诪爪讬转 讗诪专转 讚讬专讜砖诇诐 讘讻诇诇. 讜诪讗讞专 砖讻谉 讛谉 讘住转专 讚专讱 讛专讘 讛谞讝讻专 讻讬 讗祝 砖诇讗 讛讬讜 讘讬专讜砖诇诐 诇砖讜谞诐 砖讗诪专讜 讘讬转 讛' 谞诇讱 诪讜讻专讞 讚拽讗讬 注诇 讘讬转 讛诪拽讚砖 讜讬专讜砖诇诐 讗讬谞讜 讘讻诇诇:
讗诪谞诐 讗驻砖专 诇拽讬讬诐 讚专讱 讛专讘 讛谞讝讻专 讘讗讜驻谉 讝讛 讚讙诐 讝讜 诪谉 讛转讜讻讞讜转 讚砖谞讗讬 讚讜讚 讛注"讛 讛讬讜 诪讘拽砖讬诐 诇讛拽谞讬讟讜 讜诪讚讘专讬诐 讘诇砖讜谉 砖诇讗 讬讛讬讛 住驻拽 讻诇诇 讗驻讬诇讜 讘驻讬专讜砖 讚讞讜拽 讻讬 讻诇 讬砖注诐 讜讻诇 讞驻抓 诇爪注专讜 讚讗诐 讛讬讜 讗讜诪专讬诐 谞诇讱 诇诪拽讚砖 讗祝 砖讛讬讜 讘讬专讜砖诇诐 讞讬讬砖讬 砖诪讗 讬讟注讜 讜讬驻专砖讜 讬专讜砖诇诐 砖谞拽专讗 诪拽讚砖 讜讛砖讜诪注 讬砖诪注 讜讬讗诪专 讻讜谞转诐 诇讬专讜砖诇诐 讜讛讙诐 讚注诇 注讜诪讚诐 讬注诪讜讚讜 讘讬专讜砖诇诐 讛"讗 讚讛讜讗 诇砖讜谉 砖讛讬讜 专讙讬诇讬诐 诇讜诪专 讻砖讛诐 讞讜抓 诇讬专讜砖诇诐 讜讻讜谞转诐 诇讬专讜砖诇诐 讜讛砖转讗 住讬专讻讗 讚诇讬砖谞讗 谞拽讟讬. 诇讝讛 讗诪专讜 讘讬转 讛' 谞诇讱 讛讝讻讬专讜 讘讬转 讛' 讚诪注转讛 诪讜讻专讞 讜诪讘讜专专 讚讛讜讗 注诇 讘讬转 讛诪拽讚砖. 讜讝"砖 砖诪讞转讬 讘讗讜诪专讬诐 诇讬 讘讬转 讛' 谞诇讱 注诇 讘讬转 讛诪拽讚砖 砖讬诪讜转 讜讻讜' 讜讘讗 讜专讗讛 注讚 诪讛 讛讙讬注 砖谞讗转诐 讻讬 注讜诪讚讜转 讛讬讜 专讙诇谞讜 讘砖注专讬讱 讬专讜砖诇诐 讜讛讜讜 诪爪讜 讗诪专讬 谞诇讱 诇诪拽讚砖 讜讛讬讛 诪讜讘谉 诪拽讚砖 诪诪砖 诪讗讞专 砖注讜诪讚讬诐 讘讬专讜砖诇诐 讜注讻"讝 讞讬讬砖讬 诇驻讬专讜砖 讚讞讜拽 讜谞拽讟讬 诇砖讜谉 诪讘讜专专 讘讬讜转专 讘讬转 讛' 谞诇讱 讚讘讛讗 诇讬讻讗 住驻讬拽讗 讘砖讜诐 诪拽讜诐 讜讗讜驻谉 讚注诇 讘讬转 讛诪拽讚砖 拽讗诪专讬 讜注诐 讻诇 讝讛 砖诪讞转讬 讜谞转拽讬讬诐 讚专讱 讛专讘 讛谞讝讻专 讜讻诇 讝讛 诪砖讜诐 讬讙讚讬诇 转讜专讛. 讚诪驻砖讟 讛砖"住 诪砖诪注 讚砖诪注 讚讜讚 讛注"讛 讚讛讬讜 讗讜诪专讬诐 诪转讬 讬诪讜转 讝拽谉 讝讛 讜讻讜' 讜讘驻讬专讜砖讗 讗转诪专:
讜讗驻砖专 诇讜诪专 讘诪讗诪专 讛谞讝讻专 讘诪"砖 驻"拽 讚诪讙讬诇讛 诪讻讗谉 住诪讻讜 砖诇 讘讬转 专讘讬 砖诪讘讟诇讬诐 转"转 诇诪拽专讗 诪讙讬诇讛 诪拽"讜 讜诪讛 注讘讜讚讛 诪讘讟诇讬谉 转"转 诇讻"砖 讜驻专讬讱 诪讛讛讬讗 讚讬讛讜砖注 讜诪砖谞讬 讛讗 讚专讘讬诐 讜讛讗 讚讬讞讬讚 讜讻讜谞转 讛砖"住 驻砖讜讟讛 讚讛讗 讚诪讞诇拽 讘讬谉 转"转 讚专讘讬诐 讛讬讬谞讜 转"转 讚讻诇 讬砖专讗诇 讻讛讛讬讗 讚讬讛讜砖注 讜诇讙讘讬 讻诇 讬砖专讗诇 拽专讬 诇讘讬转 专讘讬 讗祝 讻讬 讘专讘讬诐 讛讬讜 讬讞讬讚 讜讻"讻 专砖"讬 砖诐 讛讗 讚专讘讬诐 讚讛转诐 讻诇 讬砖专讗诇 讛讜讛 讜讝讛 诪讜讻专讞 讜驻砖讜讟 讘砖"住 讜注诇 驻讬 讝讛 讛拽砖转讬 讘讛讙讛讜转讬 注诇 讛专诪讘"诐 注诇 讚讘专讬 讛专讘 诇讞"诪 注"砖. 讜注诇讛 讘讬讚讬谞讜 讚注讘讜讚讛 讚专讘讬诐 注讚讬驻讗 诪转"转 讚专讘讬诐 砖讗讬谞诐 讻诇 讬砖专讗诇 讜讝讜 讛讬转讛 讚注转 讛讝拽谞讬诐 砖讬讘谞讛 讘讬转 讛诪拽讚砖 诪砖讜诐 注讘讜讚讛 讚专讘讬诐 讚讚讞讬 转"转 讚专讘讬诐 讘注诇诪讗 讜诇讗 讞讬讬砖讬 诇转"转 讚讚讜讚 讛注"讛 讛讙诐 砖谞讗诪专 讚转"转 讚讬讚讬讛 讛讬讗 讚专讘讬诐 讜讙诐 讚讛注"讛 住讘专 讜拽讘讬诇 讚讚讬谞讗 拽诪砖转注讜 讜讛讬讛 砖诪讞 讘诪爪讜转讬讜 讬转讘专讱 讜诇讗 讞讬讬砖 诇诪讬转转讜. 讜讗"诇 讛拽讘"讛 砖讛诐 讟讜注讬诐 讚注讘讜讚讛 讚专讘讬诐 讻讘专 诪转拽讬讬诪转 讘讙讘注讜谉 讜诇讬讻讗 讛讻讗 讗诇讗 注讘讜讚讛 讚讬讞讬讚 讗诇祝 注讜诇讜转 讛诪注诇讜转 诇砖诇诪讛 砖讛讜讗 注讘讜讚讛 讚讬讞讬讚 讜讘讻讬 讛讗 注讚讬驻讗 转"转 讚讚讜讚 讛注"讛 讚讞砖讬讘讗 转"转 讚专讘讬诐 诪注讘讜讚讛 讚讬讞讬讚 讜讝"砖 讟讜讘 诇讬 转讜专转 驻讬讱 诪讗诇祝 注讜诇讜转 砖诇 砖诇诪讛 砖讛讬讗 注讘讜讚讛 讚讬讞讬讚. 砖讜讘 专讗讬转讬 诇讛专讘 砖讗专讬转 讬注拽讘 砖谞讻谞住 讘讝讛 讗讱 讛讜讗 住讘专 讚转"转 讚专讘讬诐 讚注诇诪讗 讗祝 砖讗讬谞讜 讻诇 讬砖专讗诇 讚讞讬 注讘讜讚讛 讚专讘讬诐 讜注驻"讝 驻讬专砖 讚讛讝拽谞讬诐 诇讗 诪讞诇拽讬 讘讬谉 转"转 讚专讘讬诐 诇讬讞讬讚 讻讚住"讚 讛砖"住 讜讛拽讘"讛 讛砖讬讘 讻诪住拽谞讗 讜转"转 讚讚注"讛 讻专讘讬诐 注砖"讘 讜讛讜讗 谞讙讚 讛砖"住 讚讛讗 讘讬转 专讘讬 专讘讬诐 讛讜讜 讜诪讗讬 讚诪讞诇拽 讛砖"住 讛讬讬谞讜 专讘讬诐 讚讻诇 讬砖专讗诇 讻诪讜 砖驻讬专砖"讬 讜讛讜讗 诪讜讻专讞. 讜讘住讙谞讜谉 砖讻转讘谞讜 讘注谞讬讜转谞讜 谞讬转谉 诇讬讗诪专:

